****

**Република българия**

ОБЛАСТEН УПРАВИТЕЛ НА ОБЛАСТ ВЕЛИКО ТЪРНОВО



**ДОКЛАД**

**ЗА ДЕЙНОСТТА НА ОБЛАСТНА АДМИНИСТРАЦИЯ ВЕЛИКО ТЪРНОВО**

**ЗА 2023** **ГОДИНА**

**УВАЖАЕМИ ДАМИ И ГОСПОДА,**

Изминалата 2023 г. беше динамична за развитието на област Велико Търново. През 2023 г. ръководният екип на Областна администрация се водеше от стремежа да надгради вече утвърдените приоритети за развитието на областта като акцентите в дейността ни бяха подобряване качеството на живот за гражданите на областта чрез устойчиво развитие и надграждане на постиженията във всички публични сектори. Водещи приоритети в дейността ни са прозрачност и гласност в действията и решенията, принципност при прилагане на правомощията за контрол по законосъобразността на решенията на Общинските съвети, партньорство с териториалните структури на централната власт, както и пълно съдействие за реализиране на националните инфраструктурни проекти и политики на местно ниво.

Областна администрация Велико Търново продължи да работи за постигането на стратегическите цели: намаляване на административната тежест пред бизнеса и гражданите и развитие на електронното управление; подобряване на публичната среда чрез политика на прозрачност и диалог с представители на гражданските организации; стабилна финансова система като предпоставка за устойчиво развитие и поддържане на атрактивна инвестиционна среда; увеличаване на доходите чрез заетост и по-висока производителност на труда; ликвидиране на неграмотността и задължително образование, повишаване качеството на образованието, практически ориентирано към потребностите на пазара на труда, чрез мотивирани, подготвени и подкрепяни учители; развитие на изкуствата, културните и творчески индустрии, културното наследство и културния туризъм; осигуряваща на подкрепяща и насърчаваща среда за социална, професионална и личностна реализация на младите хора в страната; провеждане на ефективна политика за намаляване на различията и подпомагане на уязвимите групи; ефективно поддържане, модернизация и развитие на транспортната инфраструктура, подобряване на пътната безопасност, и намаляване на пътнотранспортният травматизъм; ефективна защита на населението от бедствия и аварии, балансирано регионално развитие; спазване на законността на територията на областта; устойчиво развитие в областта и противодействие на тероризма, организираната престъпност и корупцията и създаване на нов ред за преследване на корупцията и противодействие на престъпността.

През 2023 г. управленският екип на Областна администрация продължи комплексния анализ и оценка на състоянието на област Велико Търново. За да се запази постигнатото до сега и да се подготвим за реализацията на новия програмен период, продължихме да надграждаме административния капацитет.

През изминалата година нашият екип продължи работа по създаване на оптимална инвестиционна среда и атрактивен бизнес климат за развитие на основните отрасли в региона – земеделие, туризъм и лека промишленост, за увеличаване на научния и технологичен капацитет и др.

Във всички тези процеси и предизвикателства, и при развиване на секторните политики на регионално ниво, Областна администрация беше активна страна. Регионалните секторни политики бяха дискутирани и развивани в областните съвети и комисии, а представители на ръководството и експерти от институцията участваха в различни междуведомствени формати и инициативи. Диалогът между регионалните структури и кметовете на десетте общини беше коректен и пълноценен. Запазихме и поддържахме добрата координация между работодателите, синдикатите, териториалните структури на министерствата, както и с различните граждански и обществени организации. Областна администрация бе търсен и предпочитан партньор и получи още по-голямо доверие от обществото.

В ежедневната си работа се водим и прилагаме основните принципи на добро управление – прозрачност, откритост, диалогичност, системност, демократичност, а дейността ни е подчинена на обществения интерес. В този смисъл ще продължим диалога и партньорството със структурите на гражданското общество, неправителствения сектор, медиите, браншовите и синдикалните организации.

Областна администрация Велико Търново е обърната с лице към хората, добрите идеи, полезните практики, иновативните предложения и проекти, които гарантират реализацията на стратегическите цели на институцията с цел подобряване качеството на живот на гражданите.

**ИВАЙЛО ЗДРАВКОВ**

*Областен управител*

*на област Велико Търново*

**Стратегическите цели за 2023 г. на**

**Областна администрация Велико Търново бяха:**

**I. Намаляване на административната тежест пред бизнеса и гражданите и развитие на електронно управление**

**II. Подобряване на публичната среда чрез политика на прозрачност и диалог с представители на граждански организации. Открито и отговорно управление**

**III. Стабилна финансова система като предпоставка за устойчиво икономическо развитие и поддържане на атрактивна инвестиционна среда**

**IV. Нисковъглеродна икономика - инвестиция „Подкрепа за обновяване на сградния фонд“**

**V.Увеличаване на доходите чрез заетост и по-висока производителност на труда**

**VI. Ликвидиране на неграмотността и задължително образование, повишаване качеството на образованието, практически ориентирано към потребностите на пазара на труда, чрез мотивирани, подготвени и подкрепяни учители**

**VII. Развитие на изкуствата, културните и творчески индустрии, културното наследство и културния туризъм**

**VIII. Осигуряване на подкрепяща и насърчаваща среда за социална, професионална и личностна реализация на младите хора в страната**

**IX. Провеждане на ефективна политика за намаляване на различията и за подпомагане на уязвими групи**

**X. Ефективно поддържане, модернизация и развитие на транспортната инфраструктура, подобряване на пътната безопасност и намаляване на пътно-транспортния травматизъм**

**XI. Ефективна защита на населението от бедствия и аварии**

**XII. Защита на държавната собственост и обществения интерес на територията на област Велико Търново**

**XIII. Спазване на законността на територията на областта**

**XIV. Устойчиво развитие в област Велико Търново**

**XV. Противодействие на тероризма, организираната престъпност и корупцията и създаване на нов ред за преследване на корупцията и противодействие на престъпността**

**І.** **Намаляване на административната тежест, подобряване на административното обслужване, развитие на е-управление.**

**1. Намаляване на административната тежест, подобряване на административното обслужване и развитие на е-управление.**

**1.1. Обмен на документи посредством Средата за електронен обмен на съобщения**

През 2023 г. продължи работата на администрацията със Средата за обмен на електронни съобщения (СЕОС), като документооборотът на електронните документи в администрацията в тази система е регламентиран във Вътрешните правила за оборот на електронни документи и документи на хартиен носител в Областна администрация Велико Търново, в съответствие с Методическите указания за начина на обмен на документи чрез СЕОС на Изпълнителна агенция Инфраструктура на електронното управление (ИА ИЕУ).

През изминалата 2023г. документооборота през Средата за обмен на електронни съобщения (СЕОС) отбеляза увеличение с 24% спрямо предходната 2022 година.

Броят на обработените електронни документи посредством СЕОС достигна до 3337, като от тях входящи са 2490 броя, а изходящите документи са 847 броя.

**1.2. Предоставяне на електронни услуги чрез Единен модел**

**за заявяване, заплащане и предоставяне на ЕУ**

Чрез Система за сигурно електронно връчване (ССЕВ - <https://edelivery.egov.bg> ), гражданите имат възможност да заявяват и получават по електронен път административни услуги, предоставени от администрацията. Администрацията е осигурила и други начини на електронно заявяване на услугите и получаване на актовете/резултатите от тяхното предоставяне, а именно: по електронен път чрез обикновена електронна поща /за граждани и бизнес и чрез препоръчана електронна поща /за административни структури посредством Средата за електронен обмен на съобщения. Използването на системата гарантира високото качество на административно обслужване при подаване на сигнали, предложения, заявления за извършване на административни услуги и др. Проследяемостта на документите, подадени и изпратени през Системата за електронен обмен на документи, е гарантирана.

През отчетния период чрез Системата за сигурно електронно връчване (ССЕВ) е извършен обмен на 119 документа, като от тях 75 броя са входящи, а 44 броя изходящи. Чрез тази система предимно се обработваха постъпващи заявления за извършване на административни услуги, а също така заявления за достъп до обществена информация и други.

Областна администрация Велико Търново е активен участник и партньор в Единният модел за заявяване, заплащане и предоставяне на електронни административни услуги.

През 2023 г. отговорностите и организацията по обработване на документите и съобщенията, получавани и изпращани по електронна поща, категориите информация, които могат да се изпращат посредством е-поща се извършваха съгласно Заповед на областния управител, както и съгласно вътрешните правила за работа със служебна електронна поща. Начинът на работа с имейлите, създадени чрез платформа WEB електронна поща, поддържана от агенция към Министерство на електронното управление е представен в Инструкция за ползване на служебни електронни пощенски кутии, приложение към Вътрешни правила за правата и задълженията на служителите при работа с информационни и комуникационни системи, утвърдени със Заповед.

Ръководството на администрацията прие, че е осигурено необходимото ниво на защита на всички активи, в т.ч. и тези, които касаят интересите на клиентите и другите заинтересовани лица, осигурявайки процес на непрекъснатост на работата и кризисен мениджмънт, което от своя страна създава необходимите предпоставки за удовлетворяване и защита на интересите на клиентите и всички заинтересовани лица. Предприеха се действия за поддържане високо ниво сигурността на информация, в т.ч. резервиране на информация, сключване на договори за поддръжка и работа на системите, антивирусен софтуер, защита и филтриране на интернет трафика и други. За нуждите на администрацията бяха закупени 4 броя компютърни работни станции, 4 броя лаптопи и 1 брой дисков масив, с което се гарантира резервирането на данни и иформационни системи, както и сигурната работа на системата за документооборот АИС МИКСИ, която беше актуализирана до последната си версия. За подобряване обслужването на гражданите, в делеводството на администрацията бяха осигурени 2 броя етикетни принтери, на които се отпечатват входящите номера на заявените услуги. На интернет страницата е осигурен достъп на заявителите на услиги, чрез който могат да направят справка за статуса на заявената услуга.

Обмена на документи, заявяването и/или получаване на отговори по услуги и жалби, подадени от граждани и фирми през Система за сигурно електронно връчване (ССЕВ - <https://edelivery.egov.bg>) за изминалата 2023 година запази нивата от предходни години.

През изминалата година бяха обменени 108 писма чрез Системата за сигурно електронно връчване (ССЕВ), като входящите документи са 81 броя, а 27 броя са изходящите. От тях 22 броя са за заявяване на услуги.

Подаването на заявления за достъп до обществена информация през ССЕВ е едва 8% от всички заявления по ЗДОИ и все още не е толкова популярен начин за комуникация, като по електронна поща.

Както през 2023г., така и през настоящата година Областна администрация Велико Търново ще продължава да се развива и усъвършенства в използването на Единният модел за заявяване, заплащане и предоставяне на електронни административни услуги.

Използването на ССЕВ гарантира високо качество и скорост на административното обслужване, също така и много добра проследяемост на процесите при подаване на предложения, жалби, сигнали и заявления за извършване на административни услуги и др.

За всички граждани, които все още не използват електронни подписи, нашата администрация е осигурила и други начини на електронно заявяване на услугите, жалбите и питанията, както и получаването на окончателните актовете/резултати или отговори, а именно: по електронен път чрез обикновена електронна поща /за граждани и бизнес или чрез препоръчана електронна поща /за административни структури посредством Средата за електронен обмен на съобщения (СЕОС).

**1.3.** **Предоставяне на най-често търсените от областна администрация услуги чрез използване на модела „комплексно административно обслужване“ съвместно с общините на територията на областта.**

За отчетната 2023г. няма заявени и предоставени услуги по модела КАО.

В случаите на необходимост от допълнителна информация при предоставянето на административни услуги на граждани и фирми, администрацията събира същата служебно от други институции, а ако е налична при нас, същата не се изисква от потребителите при заявяването на услугите.

За по-добра проследяемост и бързина предимно се използва комуникация през СЕОС или електронна поща.

**1.4. Продължаване на процеса по дигитализация на документи от архив „Държавна собственост“.**

Във връзка с изградената система за управление на дигитализираните документи за имотите държавна собственост на територията на област Велико Търново и процеса по сканиране и дигитализиране на хартиените оригинали на документи от архив „Държавна собственост“, продължава цифровата трансформация на администрацията, като за 2023 г. са сканирани около 12 391 документа, равняващи се на 1 427 преписки. В софтуер Digital Archiving от началото на процеса до края на 2023 г. са въведени около 46 537 документа, равняващи се на 6 547 преписки. Броят на обработените документи постепенно ще се увеличава и през 2024г.

През 2023г. бе проведена и задължителна инвентаризация на „Общоучрежденски архив“ на Областна администрация Велико Търново съгласно Наредба за реда за организирането, обработването, експертизата, съхраняването и използването на документите в учрежденските архиви на държавните и общинските институции. Предадени са в Дирекция „Регионален държавен архив“, отдел „Държавен архив“ – Велико Търново ценните документи за постоянно запазване и са съставени актове за унижощаване на неценните документи, за които не са постъпили възражения.

**ІІ. Подобряване на публичната среда чрез политика на прозрачност и диалог с представители на граждански организации. Открито и отговорно управление.**

**2. Повишаване удовлетвореността на потребителите на административни услуги - оценка и анализ на ефективното функциониране на администрацията, идентифициране на слабости, подобряване качеството на работа и повишаване на доверието към институцията.**

**2.1. Поддържане на Интегрирана система за управление в съответствие с ISO 9001:2015 и ISO 27001:2013.**

И през 2023 г. администрацията продължи да поддържа „Интегрирана система за управление ISO 9001 & ISO/IEC 27001“ в съответствие със стандартите ISO 9001 и ISO/IEC 27001.

Интегрираната система в частта на ISO 9001 е продължение на внедрената през 2005 г. в администрацията „Система за управление на качеството“, а в частта ISO 27001 е продължение на внедрената през 2009 г. „Система за информационна сигурност“.

В изпълнение на целта за поддържане високо ниво на сигурност на системите и безопасност при работа, и в съответствие с изискванията на Наредбата за минималните изисквания за мрежова и информационна сигурност се извършват ежемесечни технически прегледи на основните сървъри и работни станции, на комуникационната система; на техническите системи за защита, безопасност и охрана: система за автоматично оповестяване, система за контрол на достъпа, система за видеонаблюдение, сигнално-известителни системи, система за резервно електрозахранване, пожаро-известителна система. Администрацията всекидневно следи и поддържа критичните за дейността й системи. Достъпът до активите: мрежа, системи, приложения и информация е ограничен и контролиран въз основа на изискванията за сигурност на информацията като се отчита политиката за контрол на достъпа.

За минимизиране последствията от евентуални критични събития, се поддържат актуални копия на критичните за работата на администрацията информационни системи върху мрежов дисков масив по съгласуван график в зависимост от приоритета на всеки вид информационен ресурс.

Администрацията поддържа необходимия брой електронни подписи, чрез които осъществява достъп до информация, която се осигурява по служебен път.

В част „качество“ администрацията е създала много добра форма на комуникация със заинтересованите страни, като информация за всички дейности, регистри, услуги, дейност на съвети и комисии, решения са достъпни от интернет страницата на Областен управител на област Велико Търново, а в част „сигурност на информацията“ - изискванията на стандарт ISO 27001 се изпълняват и служителите, ангажирани с управлението на сигурността на информацията, които са мотивирани и запознати с регламентираните изисквания, като степента на ефикасност на процесите е сравнително висока“.

През 2023 г. бяха проведени три вътрешни одита на интегрираната система за управление в част „качество“, един вътрешен одит в част „сигурност на информацията“, както и един преглед от ръководството на администрацията.

В началото на годината беше извършен общ одит от сертифициращата ни организация SGS България ЕООД в част „управление по качеството“ и „сигурност на информацията“.

По време на ресертификационния одит, в част „управление по качеството“ не бяха констатирани несъответствия, няма направени препоръки. Констатацията от извършения ресертификационен одит е, че интегрината система за управление в част „управление по качеството“ функционира ефикасно.

В резултат на проведения одит беше издаден Сертификат № BG20/871942 за съответствие на интегрираната система за управление ISO 9001 & ISO/IEC 27001 с изискванията на стандарт за системи за управление на качеството ISO 9001:2015, който при постоянно поддържане на системата е валиден до 04 май 2026 г.

В част „сигурност на информацията“ ISO/IEC 27001:2017, не бяха констатирани несъответствия. Констатацията от извършения ресертификационен одит е, че интегрината система за управление в част „сигурност на информацията“ функционира ефикасно.

В резултат на проведения одит, на 05 май 2023 г., беше издаден Сертификат № BG15/91350 за съответствие на интегрираната система за управление ISO 9001 & ISO/IEC 27001 с изискванията на стандарт за за системи за управление на сигурността на информацията ISO 27001, които при постоянно поддържане на системата е валиден до 31 октомври 2025 г.

И през 2023 година Областна администрация продължи да поддържа

приложеният в изпълнение на споразумение за сътрудничество с ИПА инструмент за организационно съвършенство – CAF, с който се цели постигане на непрекъснато подобрение и висок обществен резултат от административната дейност на ОА-Велико Търново, в съответствие с принципите за цялостно управление на качеството в публичния сектор и най-добрите европейски практики. Изготвеният план за действие, интегриран в стратегическо планиране, е съобразен с резултатите от Доклада, а именно отчетените 134 силни страни, 59 области и 58 мерки даващи насоки за подобрение на дейността на администрацията, като в него са разписани мерки, дейности, резултати, периоди, целеви стойности и отговорни за тяхното изпълнение лица. След проведена през 2022 г. външна оценка по CAF (външна обратна връзка – PEF) от определен от CAF-ресурсен център външен оценител, на Областна администрация – Велико Търново беше присъден етикет „Ефективен CAF потребител“ и връчен сертификат с валидност две години.

**2.2. Поддържане на актуална информация за предоставяните от администрацията услуги, оповестена на интернет страницата на областна администрация и в Регистъра на услугите.** На интернет страницата на администрацията е публикувана информация относно функциите и организацията на работа във връзка с предоставянето на административни услуги съгласно Приложение № 3 към чл. 25, ал. 1 от Наредбата за административното обслужване, която се обявява по реда на чл. 28, ал. 2 от АПК и в Административния регистър по чл. 61, ал. 1 от Закона за администрацията, а именно: информация за извършваните услуги, нормативните основания, необходимите документи и образци на същите, сроковете за изпълнение и съответните такси, начините на заплащане, възможностите за получаване, вътрешно-нормативни документи, касаещи административното обслужване, както и дейността на администрацията.

Информацията за предоставяните услуги от Областна администрация Велико Търново, техните нормативните основания и вътрешно-нормативни документи, касаещи административното обслужване; списък с необходимите документи, актуални образци на заявления, регламентираните сроковете за изпълнение; съответните такси и начините на заплащане, възможните начини за подаване на заявления и съответно получаването на документи, се коригира и актуализира своевременно в Интегрираната информационна система на държавната администрация (ИИСДА).

Състоянието на административното обслужване в Областна администрация Велико Търново ежегодно се отчита в раздел V „Административно обслужване и регулиране“ на модул „Годишен отчет“ в ИИСДА.

Във връзка с дейностите по извършване на административни услуги, които представляват законен интерес за физически или юридически лица, за периода 01.01.2023 г. – 31.12.2023 г. са предоставени заверени копия на договори за продажба на държавни имоти, договори за отстъпено право на строеж, заповеди и други документи, касаещи собствеността им, като са обработени 159 бр. преписки за предоставяне на заверени копия на документи от архив „Държавна собственост“.

През отчетния период постъпиха и бяха разгледани 829 бр. преписки за издаване на удостоверения за наличие или липса на акт за държавна собственост на имот или за отписване на имота от актовите книги, като част от нотариалното производство за признаване право на собственост върху недвижим имот чрез обстоятелствена проверка, по реда на чл. 587 от ГПК. В нормативно установените срокове на заявителите бяха издадени удостоверения, че за посочените имоти не са съставени актове за държавна собственост, респективно, че такива са съставени или че същите са отписани от актовите книги за държавна собственост.

Във връзка с постъпили заявления и след извършена проверка, през отчетния период са издадени на 17 бр. удостоверения за наличие или липса на претенции за възстановяване на собствеността.

Заявени и извършени са 17 бр. справки по регистри и книги за имоти – частна и публична държавна собственост за област Велико Търново.

Чрез Системата за сигурно електронно връчване (е-връчване) през периода са заявени 22 бр. електронни административни услуги, предоставяни от Областна администрация гр. Велико Търново.

Считано от 01.01.2019 г. удостоверяването с „Аpostille” на документи, издавани от кметовете и общинските администрации, се извършва от областните администрации в Република България.

Документите, които се заверяват с удостоверение „Apostille” са по гражданско състояние и други документи, издавани от кметове на общини, които са предназначени да се използват в чужбина и са заверени с печат за чужбина.

За периода 01.01.2023 г. - 31.12.2023 г. в Областна администрация – Велико Търново са подадени 405 заявления и са издадени 660 удостоверения „Аpostille”. Гражданите имат възможност да заплатят таксата за предоставянето на услугата по няколко начина - в брой на касата на Областна администрация Велико Търново, по банков път или на POS терминал с картово плащане в Центъра за административно обслужване. Във връзка с постъпили заявления и след извършена проверка, през отчетния период са издадени 2 броя удостоверения УП-2 за осигурителен доход. Не са издавани удостоверения УП-3 за осигурителен стаж.

**2.3. Получаване на обратна връзка от потребителите за тяхната удовлетвореност от качеството на административното обслужване.**

През 2023 г. Комисия за разглеждане и анализиране на анкети, мнения, предложения, коментари, бележки от граждани за удовлетвореността от административното обслужване и подобряване на предоставяните административни услуги, медийни публикации в национални и регионални медии и други, проведе две заседания.

През м. юни 2023 г. комисията проведе едно заседание. От постъпилите 12 анкетни карти на хартиен носител беше установено, че 67% от анкетираните са посочили, че за първи път използват услуга на Областна администрация, 8 % са посочили, че използват услуги един път на няколко години, а няколко пъти годишно са 17 %. Всички анкетирани са посочили, че информацията за предоставяните от администрацията услуги се намира лесно, че същата е ясна и лесно разбираема, както и че качеството на обслужване от служителите в центъра за административно обслужване е отлично. 92% са отговорили, че обслужването е извършено в рамките на 10 минути и 8 % казват, че са обслужени до 20 минути. Всички анкетирани са отбелязали, че се спазват законовите срокове за извършване на услугите, както и че не са били свидетели на корупционна проява на служителите от Областна администрация.

За първото шестмесечие на 2023 г. няма постъпили мнения и/или предложения от граждани или фирми, както и от служители за подобряване на административните услуги в кутията с надпис “Мнения и предложения за административните услуги”, находяща се на партерния етаж на административната сграда на Областна администрация Велико Търново.

През първото тримесечие на 2023 г. беше изготвен и публикуван Годишният доклад за оценка на удовлетвореността на потребителите за 2022 г. на Областна администрация Велико Търново.

Утвърдения доклад е публикуван на интернет страницата, в секция „Администрация“, „Център за административно обслужване“ и в секция „Административни услуги и дейности“, „Административно обслужване“ ( https://vt.government.bg/?page\_id=2465 ).

През месец декември Комисията проведе и второто си заседание, на което бяха разгледени постъпилите анкети за второто шестмесечие на 2023г.

За посочения период граждани и потребители са попълнили общо **13** хартиени анкети, а на електронната анкета, налична на официалната страница на Областна администрация Велико Търново, има **2** попълнени анкети. Хартиената и електронната анкета са идентични, те са анонимни и съдържат 8 въпроса.

От подадените общо 15 анкети 61% са посочили, че за първи път използват услуга на Областна администрация Велико Търново. По 13 % от анкетираните граждани са отговорили на други три въпроса - че са използвали услуги един път на няколко години, няколко пъти годишно и много често.

Всички анкетирани са удовлетворени от начина на обслужване и оценяват качеството на административното обслужване като отлично. На една от анкетите има изказана благодарност за мило и любезно обслужване.

Резултатите от анкетите бяха публично оповестени на комуникационните канали на Областна администрация Велико Търново – интернет-страницата и Фейсбукстраница. Освен това те бяха публикувани от редица регионални и национални печатни и електронни медии като в. „Борба“, в. „Янтра днес“, сайтовете „Регнюз“, „Болярски новини“, „Труд Велико Търново“, „24 часа Велико Търново“, „Трите града“, „Общинско кабелно радио“, БТА и др.

**2.4. Прозрачност в дейността на администрацията и улесняване на достъпа до обществена информация. Актуализирана информация на интернет страницата. Актуализирана информация в поддържаните от администрацията регистри и бази данни на Портала за отворени данни.**

С цел осигуряване на прозрачност в дейността на администрацията и за максимално улесняване на достъпа до обществена информация, Областна администрация Велико Търниви текущо публикува актуална информация на официалната си електронна страница /https://vt.government.bg/, съдържаща:

* участие на политическия кабинет в различни информационни и културни мероприятия, инициативи, форуми и пр.
* Работата на комисиите и съветите към Областна администрация Велико Търново ;
* Данни за Областна администрация Велико Търново и информация за функционалната характеристика за административните и звена;
* Списък на издадените актове в изпълнение на правомощията на областния управител и текстовете на издадените нормативни и общи административни актове;
* Списък със заповеди, издадени от Областен управител на област Велико Търново в изпълнение на неговите правомощия;
* Наименованието, адреса, адреса на електронната поща, телефона и работното време на звеното, което отговаря за приемането на заявленията за предоставяне на достъп до информация;
* Устройствен правилник и вътрешни правила, свързани с предоставянето на административни услуги на гражданите;
* Стратегии, планове, програми и отчети за дейността на Областна администрация Велико Търново;
* Информация за провеждани обществени поръчки, определена за публикуване в профила на купувача съгласно Закона за обществените поръчки;
* Информация за упражняването на правото на достъп до обществена информация, реда и условията за повторно използване на информация, таксите по чл.41ж от Закон за достъп до обществена информация и форматите, в които се поддържа информацията;
* Обявления за конкурси за държавни служители;
* Подлежащата на публикуване информация по Закона за противодействие на корупцията и Закона за държавния служител;
* Информацията по чл.14, ал.2, т.1-3 от Закон за достъп до обществена информация;
* Информация по ЗЗЛПСПОИН
* Друга информация, определена със закон.

През 2023 г. бе създаден регламент за оповестяване на информация на интернет страницата на администрацията. През 2023 г. продължи поддържане на регистрите в актуално състояние, публикувани в Портала за отворени данни, а именно:

– за регистрите по ЗУТ – след влизане в сила на съответната заповед или разрешение;

– за регистъра на язовирите – в края на месец юли за проверените през май, юни и юли язовири и в началото на месец януари на следващата година за проверените през есента язовири;

– за регистъра на военните паметници в област Велико Търново данните са актуализирани през месец февруари 2023 г.

През годината периодично в регионалните и национални печатни, и електронни медии Областен управител е давам изчерпателна информация за актуалното състояние на язовирите и военните паметници.

През месец март 2023 г. от Областен управител бе утвърден Годишния план за задължително и специализирано обучение на служителите от Областна администрация – Велико Търново. Той бе изготвен въз основа на подадените лични планове за обучение от всеки служител по Каталога на Института по публична администрация /ИПА/ за 2023 г. и на част от включените в него курсове за обучение, без такси за участие, които ще се проведат по проект „Дигитална трансформация в обучението - дигитална компетентност и учене“, финансиран от ОП „Добро управление“.

В годишният план за 2023 г., 10 броя служители от Областна администрация, са заявили да се обучат в 18 броя задължителни и специализирани обучения на ИПА, като в края на отчетния период общо 6 служители са преминали 14 обучения. Двама от служителите са се явили на задължително обучение за държавни служители, назначени за пръв път на експертна длъжност - „Въведение в държавната служба“. Останалите служители са завършили обученията, проведени в електронна форма на тематика, свързана с новите технологии в обучението, кибер хигиена в интернет пространството, достъпност на администрацията на хора с увреждания, социални мрежи в публичния сектор, набори от данни с висока стойност, както и обучения в сферата на правото.

През м. май 2023г. над 50 студенти, които са втори курс в специалност „право“ при ВТУ „Св. св. Кирил и Методий“, под ръководството на своите преподаватели асистентите Йоана Иванова и Радослав Димитров започнаха задължителната си учебна практика, чрез провеждане на едноседмичен стаж в Областна администрация Велико Търново. По време на стажа студентите бяха запознати с правомощията на Областен управител и с работата на Областна администрация. Стажът им бе подробно отразен в местните медии.

През м. октомври 2023 г., водени от майор Светлин Пехливанов и полк. доц. Невена Атанасова от Катедра „Национална и регионална сигурност“ над 50 студенти и курсанти от Националния военен университет „Васил Левски“ във Велико Търново проведоха стаж по гражданска специалност в Областна администрация. Курсантите изучават военните специалности „Мотопехотни и танкови войски“, „Разузнаване“ и „Военна полиция“, и се обучават по гражданска специалност „Национална и регионална сигурност“. Студентите са в IV курс на НВУ във Факултет „Сигурност и отбрана“ и също изучават „Национална и регионална сигурност“. Те бяха запознати с правомощията на Областен управител при превенция и овладяване на бедствени ситуации, със спецификата при работа с документи, съдържащи класифиципрана информация, с дейността на дежурните по Областен съвет за сигурност и др. Тази работна среща също получи широк отзив в местните информационни средства.

**2.5. Оказване на правна помощ за законосъобразното осъществяване на правомощията на Областен управител и осигуряване на ефективна защита на интересите на държавата при заведени съдебни спорове**

През 2023 г. бе осъществено процесуално представителство по 3 граждански, 1 търговско, 6 административни и 1 административно- наказателно дело, образувани срещу или от Държавата и/или Областен управител.

Предмет на 2 от гражданските дела, които приключиха с влезли в сила съдбни актове, бяха: иск от страна на Областен управител против неизряден наемател /производството по делото беше прекратено, поради доброволно изплащане на задълженията от наемателя в хода на делото/ и иск срещу Държавата в лицето на МРРБ, с предмет твърдяно придобиване право на собственост по изтекла придобивна давност на имот държавна собственост в с. Поликраище /със съдебно решение иска е уважен/.

Предмет гражданското дело, което към момента не е приключило с влезъл в сила съдбен акт е иск за делба, заведен срещу Държавата от страна на лица, възстановили правото си на собственост по реда на Закон за възстановяване собствеността върху одържавени недвижими имоти /в хода на производството, след наше аргументирано становище са оттеглени исканията срущу дължавата, очаква се издаване на съдебен акт/.

Предмет приключилото във Върховен касационен съд търговско дело е иск срещу Областен управител от страна на изпълнител на обществена поръчка, по който се претендира заплащане на суми по сключен договор, за извършени дейности, които не са приети от страна на възложителя. С определение на ВКС не е допуснато касационно обжалване и са влезли в сила решенията на първа и втора инстанция, които са в полза на Областен управител.

Предмет на 5 административни дела бяха оспорване от страна на областен управител на решения на общински съвети /Горна Оряховица, Лясковец и Елена/. От тези административни дела 1 приключи със съдебен акт в полза на Областен управител, едно в полза на ответника и 3 са висящи.

По 1 административно дело, което е приключило, Областен управител беше представител на МРРБ. Държавата беше заинтересовано лице по делото, а предмет на спора беше извършено вписване по ЗКИР по отношение на обект, намиращ се върху имот държавна собственост. Със съдебно решение делото приключи в полза на държавата, като беше отменена издадената от ответника заповед.

През 2023г. е образувано и 1 административно – наказателно дело, което е висящо. Делото е образувано по жалба срещу акт, издаден от Областен управител в качеството му на административно наказващ орган.

С цел постигане на по-добра информираност за гражданите, на интернет страницата на областен управител бе публикуван и доклад, с информация за осъщественото през 2023 г. процесуално представителство.

**III. Стабилна финансова система като предпоставка за устойчиво икономическо развитие и поддържане на атрактивна инвестиционна среда**

**3. Финансова обоснованост и законосъобразност на управленските решения чрез повишаване ефективността на финансово управление и контрол на публичните средства и активи.**

**3.1. Повишаване ефективността на управление на публичните разходи и осигуряване на добро финансово управление и надеждни системи за контрол на публичните средства**

Областна администрация, като втростепенен разпоредител с бюджет, разработва бюджетните си прогнози по области на политики/функционални области и по бюджетни програми на базата на одобрените бюджетни параметри със Закона за държавния бюджет за съответната година, като се съобразява с основните допускания, таваните на разходите и утвърдената класификация на областите на политики/функционалните области и бюджетни програми, а също така и с одобрения размер на разходите за персонал и действащата към момента нормативна уредба.

Разходите се планират по Единната бюджетна класификация, утвърдена от Министъра на финансите.

За финансовата 2023 г. с одобрения бюджет на Областна администрация - Велико Търново бяха обезпечени текущата издръжка, дейностите, необходими за реализиране правомощията на Областен управител и нормалното функциониране на администрацията, както и работните заплати на служителите.

С цел постигането на точна и ясна отчетност и контрол на разходите на всички нива в администрацията, в съответствие с указанията на Министерски съвет и Министерство на финансите бяха изготвени 12 броя заявки за ежемесечен лимит за плащания, 12 броя ежемесечни отчети за касово изпълнение, 4 броя тримесечни отчети за касово изпълнение, 4 броя тримесечни отчети за изпълнението на бюджета по политики и програми и 4 броя тримесечни финансови отчети, от които отчетите за последното тримесечие са и годишен такъв.

Беше извършена пълна проверка на счетоводните операции съгласно счетоводната политика утвърдена от Министерски съвет,бяха изправени грешки и беше разгледана подробно информацията свързана с балансовите и задбалансови активи.

През 2023 г. в Областна администрация Велико Търново беше извършена инвентаризация на дълготрайните материални активи, на нематериалните дълготрайни активи, на материали и стоки, на задбалансовите активи, с изключение на сметка 9909, на чуждите активи и пасиви, на касовата наличност, на вземанията с изтекъл давностен срок, на салдата на набирателната сметка и на разчетите в администрацията.

Беше извършен преглед за обезценка на дълготрайните материални и нематериални активи, съобразно план-графика за провеждане на годишни амортизации на Министерски съвет.

Комисията по инвентаризация извърши и преглед на срока на годност на всички дълготрайни активи и на верността на датата на въвеждане на дълготраните активи в експлоатация.

За своята работа Комисията състави доклад, който беше утвърден от Областен управител на Област Велико Търново.

В Областна администрация Велико Търново е въведена и действа Система за финансово управление и контрол, която е разработена в съответствие със Закона за финансово управление и контрол в публичния сектор и е съобразена с мисията, визията и стратегическите цели на Областна администрация Велико Търново. През 2023 г. с бяха извършени изменения в утвърдените Вътрешните правила, които изграждат Системата, с цел осигуряване съответствието на вътрешната нормативна база със законодателството, оптимизиране и усъвършенстване на системата.

Съобразно чл. 8, ал. 1 от Закона за финансово управление и контрол в публичния сектор е попълнен въпросник за самооценка на системите за финансово управление и контрол за 2023 година и е изготвен доклад за състоянието му. В указания срок до 28.02.2024 година същите са изпратени до Министерски съвет.

За оптимизиране на процеса по осъществяване на контрол за законосъобразност в администрацията се използва програмния продукт „ПОЛИКОНТ“ – модул „Финансов контрол“, който дава възможност за по-добра и по-ефективна работа и осигурява по-добра проследимост между размера на поетите задължения и действително извършени разходи, както и осигурява увереност в ръководството за законосъобразното и целесъобразно изразходване на публичните средства.

В периода 19.05.2023 г. до 30.06.2023 г. бяха проведени заседания на комсията, за промени и актуализиране на вътрешните правила, работни инструкции, процеси и процедури, които са неразделна част от Сиситемата за финансово управление и контрол. Комисията е назначена със Заповед №РД-01-05-32/23.03.2023 г. на Областен управител на Област Велико Търново.

През 2023 г. в изпълнение на Стратегията за управление на риска на Областна администрация Велико Търново, в установения срок беше извършена оценка на риска по отношение на заложените годишни цели на администрацията на ниво дирекции. Идентифицираните високи рискове бяха отразени в Риск регистър, като през месец юли беше извършен мониторинг на системата, при който беше установено, че няма нужда от актуализация. Рисковете бяха периодично наблюдавани и по отношение на тях бяха предприети адекватни контролни дейности, които способстваха за изпълнението на годишните цели на администрацията.

**ІV. „Нисковъглеродна икономика“ Инвестиция „Подкрепа за обновяване на сградния фонд“**

**4. Устойчиво енергийно обновяване на нежилищния сграден фонд, спрямо заложените цели в Дългосрочната национална стратегия за подпомагане обновяването на националния сграден фонд от жилищни и нежилищни сгради.**

**4.1. Повишаване на енергийната ефективност на сгради държавна собственост.**

В края на 2023 г. бяха отпуснати финансови средства за Енергийна ефективност на сградния фонд. Възложено бе изготвяне на архитектурно заснемане и обследване за установяване на техническите характеристики, свързани с удовлетворяване на изискванията по чл. 169, ал. 1 и 3 от ЗУ“ за сграда с идентификатор 10447.513.298.5 по КККР на гр. Велико Търново, с адрес: град Велико Търново, площад „Център“ № 2, в която освен Областен управител на област Велико Търново право на управление имат още 13 административни структури. С оглед привеждане на необходимата документация за кандидатстване по програми за осъществяване на изискуемите мерки за енергийна ефективност на сградния фонд е необходимо да бъдат изготвени „Технически паспорт и Обследване за Енергийна ефективност и сертификат за енергийни характеристики на сграда в експлоатация“. Тези дейности ще бъдат възложени за изпълнение след отпускане на допълнителни финансови средства.

Заместник-областният управител и експерт от администрацията участваха през м. февруари 2023 г. в семинар за добрите практики на енергийната ефективност. Форумът бе организиран от министерство на енергетиката и се проведе в гр. Варна. Сред акцентите бяха националните мерки за намаляване на брутното потребление на електоенергията, действащи и планирани програми в Р България по Плана за възстановяване и устойчивост, въвеждане на енергийна ефективност на сгради и промишлени системи и др.

**V. Увеличаване на доходите чрез заетост и по-висока производителност на труда.**

**5. Ефективност при провеждане на секторната политика, свързана с осигуряване на заетост на областно ниво, с която се цели намаляване на равнището на безработица, повишаване на икономическата активност на населението и нарастване на трудовия потенциал на работната сила в страната**

**5.1. Предоставяне на информация за потребностите на работодателите от работна сила в областта. Организирано проучване сред работодателите и анализ относно потребностите от работна сила. Изготвяне на база данни.**

През 2023 г. на територията на област Велико Търново беше организарано и извършено проучване на потребностите на работодателите от работна сила. Резултатите от проучването, заедно с извършения анализ, бяха обсъдени и приети на заседание на Постоянната комисия по заетост към Областен съвет за развитие на област Велико Търново и бяха изпратени на Агенцията по заетостта.

През месец май Областният съвет за тристранно сътрудничество прие план за действие за 2023 г. и гласува информация за състоянието на пазара на труда, наетите лица и средната работна заплата. Информация за заседанието бе публикувана в комуникационните канали на Областна администрация В. Търново, както и в местни и регионални печатни и електронни медии.

През месец март 2023 г. заместник-областният управител участва в среща по представянето на Регионалния център за предприятията на социалната и солидарната икономика.

През м. юни заместник-областният управител участва в среща на бизнеса от региона, организирана от посолството на Република Индия със съдействието на Индийско-българската бизнес-камара и Търговско-промишлената камара във В. Търново. По време на срещата стана ясно, че много индийски компании отварят офиси в страната ни, в това число и в областта и имат нужда от български инженери и специалисти.

**5.2. Осигуряване на заетост за безработни лица в Областна администрация – Велико Търново.**

С цел създаване на условия за заетост на безработни хора с увреждания, регистрирани в дирекция „Бюро по труда”, през 2023 г. Областна администрация - Велико Търново осигури работа на 3 лица с трайни увреждания, наети по реда на Национална програма „Заетост и обучение на хора с трайни увреждания“.

През 2023г. по национална програма „Старт на карирерата“ в Областна администрация Велико Търново беше осигурена заетост на едно лице.

**VI. Ликвидиране на неграмотността и задължително образование, повишаване качеството на образованието, практически ориентирано към потребностите на пазара на труда, чрез мотивирани, подготвени и подкрепяни учители.**

**6. Ефективност при провеждане на секторната политика на територията на област Велико Търново в сферата на образованието -**

**прилагане на интегрираните политики за осигуряване правото на всяко дете на качествено образование и за превенция на отпадането от училище, с фокус върху децата и учениците от уязвимите групи**

**6.1. Координация на държавната политика в сферата на образованието**

На свое заседание, проведено на 09.02.2023 г., Постоянната комисия по заетост към Областния съвет за развитие на област Велико Търново прие и съгласува направеното от Регионално управление на образованието - Велико Търново предложение за Държавен план-прием за учебната 2023/2024 година. На заседанието членовете на комисията разгледаха нормативното основание за план-приема, прогнозните целеви стойности на държавния прием, както и правилата за планирането и реализирането му за 2023-2024 година, изпълнението на план-приема за предходната учебна година, информация за обучението в специалности от професии, по които е налице очакван недостиг от специалисти на пазара на труда и специалностите от професии за обучение чрез работа (дуална система на обучение).

През отчетния период Областен управител на област Велико Търново се включи в работна среща с директори на училища, във връзка с отчитане готовността за стартиране на учебната година, участва в церемонията на Регионалното управление на образованието по традиционното награждаване на учител и директор на годината, както и на заслужили преподаватели и ръководители от областта за заслугите и приноса им в тяхната професия, взе участие в празника на младия учител.

През 2023 г. Областна администрация Велико Търново се включи в инициативата „Мениджър за един ден“ на Джуниър Ачийвмънт България, при която участие взеха двама ученици. За пореден път Областна администрация и Джуниър Ачийвмънт България обединиха усилията си за популяризиране и развитие на възможностите за сътрудничество между бизнеса и образованието, и включването на „учене чрез практика” в обучението по бизнес, икономика и предприемачество за всички млади хора в България.

В Областна администрация беше осъществено и посещение от ученици на СУ „Вичо Грънчаров“ по „Програма за училищни посланици на Европейския парламент“. Те бяха запознати с правомощията, дейността и отговорностите на областния управител и неговия екип, структурата и дейността на ведомството, координацията между институциите на местната и държавната власт, както и конкретните задачи на двете дирекции в областната администрация.

Всички тези инициативи и прояви бяха тема на репортажи в регионалните медии.

**6.2. Контрол за изпълнение на Механизъм за съвместна работа на институциите по обхващане и задържане на деца и ученици в задължителна предучилищна и училищна възраст.**

През 2019 г. със Заповед на Областен управител на област Велико Търново е определен състава на комисията на Областен координационен център на област Велико Търново за изпълнение на ПМС № 100 от 8 юни 2018 г. През 2023 г. състава на комисията е актуализиран със Заповед №ОКД-21-02-2/24.08.2023 г. на Областен управител на област Велико Търново, с оглед настъпили промени в състава на администрацията. Основната му дейност е свързана с изпълнението на Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст, което включва:

– създаване и дейност на екипи за съвместна работа на институциите за обхващане и включване в образователната система на деца и ученици в задължителна предучилищна и училищна възраст (екипи за обхват);

– взаимодействие на институциите по прилагането на комплекс от мерки за обхващане и включване в образователната система и предотвратяване на ранно отпадане на децата в риск;

– прилагане на процедурата за отпускане на семейни и други помощи в натура спрямо индивидуалните потребности на децата и учениците, както и подобряване на координацията при налагане на санкции спрямо родителите, настойниците / попечителите или лицата, които полагат грижи за детето, при неизпълнение на задълженията им по Закона за закрила на детето и Закона за предучилищното и училищното образование;

– организиране на регулярен обмен на информация между ангажираните институции и координиране на техните съвместни действия за налагане на съответни санкции по реда на Закона за закрила на детето и на Закона за предучилищното и училищното образование на родители, чиито деца в задължителна предучилищна и училищна възраст не посещават училище;

– взаимодействие на институциите за проследяване при пътуване и миграция на упражняването на правото на децата на задължително образование;

– обмен на информация и контрол по издадените здравни бележки за извиняване на отсъствия по уважителни причини на децата и учениците;

– други дейности за обхващане и включване в образователната система и за предотвратяване на ранно отпадане на децата и учениците, които предполагат взаимодействие на институциите.

За отчетния период са проведени 6 неприсъствени заседания и 2 присъствени заседания на Областен координационен център на област Велико Търново за изпълнение на ПМС № 100 от 8 юни 2018 г. На заседанията са направени отчети за изпълнението на ПМС № 100 от 8 юни 2018 г. на територията на област Велико Търново.

Институциите, включени в координационния център, осъществяват контрол на данните, въведени в Информационната система за реализация на механизма (ИСРМ), техни представители извършват съвместни обходи чрез екипите за обхват и са налице положителни резултати от задържани и върнати в образователната система деца и ученици.

**VII. Развитие на изкуствата, културните и творчески индустрии, културното наследство и културния туризъм.**

**7. Провеждане на ефективна политика в областта на културата - развитие и съхранение на културното богатство и оползотворяването на потенциала му като инструмент за социално сближаване, стимулиране на творческата и иновативна мисъл, както и за генериране на икономически ползи на територията на област Велико Търново.**

**7.1. Изготвяне на Областен културен календар за културни събития на територията на областта.**

През отчетния период бе разработен областен културен календар, включващ всички културни мероприятия на територията на област Велико Търново. Събитията, включени в него, са изпратени на Министерство на културата за включване в национален културен календар.

**7.2. Съдействие при организиране на културни прояви на територията на областта**

През разглеждания период беше продължена традицията Областен управител на област Велико Търново да подпомага провеждането на културни инициативи. Активно съдействие получиха редица културни прояви като Областния конкурс за детска рисунка „Фолклорните традиции в моя роден край“, Международния конкурс за млади поп изпълнители „Сребърна Янтра“, Фестивала „48 часа Варуша – юг“, Национален конкурс за детска рисунка в рамките на ежегодната Национална награда за изобразително изкуство „Захарий Зограф“- Самоков, XIII Международен фолклорен фестивал „Шопски наниз“ – Костинброд 2023 г., Етнофестивал „Челопеч - огнище на традиции 2023“, XIX-ти фестивал на хумора и шегата „Който се смее, дълго живее“, Национален фестивал на любителските театри - Нова Загора и други.

В Областна администрация В. Търново бе сформирана комисия за провеждането на конкурс за текст с послание, което бе гравирано в основата на пилон „Рожен“. В конкурса участваха общо 33 послания на ученици от няколко области. Награждаването, както и хода на конкурса бяха отразени от регионални и национални медии, а предаването на БНТ „България в 60 минути“ излъчи репортаж за инициативата на Областна администрация В. Търново.

**7.3 Културен туризъм** – темата за културния туризъм беше настойчиво поставена като основен акцент от Областен управител в международните му изяви. През месец март на посещение в Областна администрация бе посланикът на Хърватия – Нейно превъзходителство Ясна Огняновац, а през месец декември – посланикът на Азербайджан г-н Хюсеин Хюсеинов. На срещите бяха коментирани възможности за задълбочаване на културните, образователните, туристическите и икономически връзки. Срещите бяха отразени от регионалните печатни и електронни медии.

**VIII. Осигуряване на подкрепяща и насърчаваща среда за социална, професионална и личностна реализация на младите хора в страната.**

**8. Подкрепа на професионалната и личностната реализация на младите хора на територията на Област Велико Търново.**

**8.1. Съдействие за усъвършенстване на механизма за координация, наблюдение и отчитане на националната политика за младежта.**

През 2023 г. бе събрана и обобщена информация във връзка с изпълнението на Национална стратегия за младежта 2021-2027 г. и провеждането на държавната политика на регионално ниво с цел създаване на благоприятна, насърчаваща и подкрепяща среда за успешна професионална реализация и подобряване качеството на живот на младите хора.

През м. юни 2023 г. Областният управител оказа институционална подкрепа като откри, а в последствие и награди участниците в Национално ученическо състезание: „Защита при бедствия, пожари и извънредни ситуации“. Събитието е част от Националния календар за изяви по интереси на децата и учениците на Министерството на образованието и науката.

**IX. Провеждане на ефективна политика за намаляване на различията и за подпомагане на уязвими групи.**

**9. Осъществяване на подкрепа на лица в неравностойно положение от ромски произход и координиране на действията за осигуряване на равенство между половете.**

**9.1. Провеждане на активна политика за интеграция и подпомагане на уязвими групи**

В края на 2023 г. областният управител предприе ефективни действия за подобряване на достъпа до сградата на областна администрация за трудно – подвижни и уязвими групи хора, като със средства, отпуснати от Министерски съвет извърши ремонт на рампа за хора с увреждания и подмяна на стълбищния подход към сградата на администрацията. Инициативата бе широко отразена в регионални и национални медии.

В Област Велико Търново е сформиран Областен съвет за сътрудничество по етнически и интеграционни въпроси. Дейността му е насочена към осъществяване на консултации, сътрудничество и координация между държавните и местните институции, неправителствените организации с цел формиране и реализиране на националната политика по отношение на етническите и интеграционните въпроси.

Във връзка с изпълнението на интеграционната политика на регионално ниво и с оглед отчитане изпълнението на Националния план за действие към Националната стратегия на Република България за равенство, приобщаване и участие на ромите 2021 – 2030 и с цел изготвяне на Национален административен мониторингов доклад за изпълнение на интеграционните политики за приобщаване, през 2023 г. бе събрана и систематизирана информация за извършени дейности и инициативи, релевантни към интеграционния процес, на територията на област Велико Търново.

В духа на институционалната подкрепа към уязвимите групи през месец юни Областна администрация бе домакин и активен участник в лицето на Областен управител и заместник-областен управител на Кръгла маса: “Перспективи пред устойчивостта на образователните медиатори сред ромската общност“.

През м. август по инициатива на Областен управител в Областна администрация В. Търново се проведе кръгла маса на тема: „Превенция на домашното насилие и координация между институциите при осъществяване на закрила“. Като резултат от срещата, която бе широко отразена от местни и национални медии, бе създаден координационен механизъм на областно ниво за превенция и справяне с агресията с акцент домашното насилие. Той ще заседава регулярно.

**X. Ефективно поддържане, модернизация и развитие на транспортната инфраструктура, подобряване на пътната безопасност и намаляване на пътно-транспортния травматизъм**

**10. Осигуряване на непрекъснатост на транспортното обслужване и подобряване безопасността на движението по пътищата на територията на областта**

**10.1. Обсъждане на промени в маршрутните разписания и съгласуване на вътрешнообластната транспортна схема**

През 2023 г. във връзка с искане от Кмета на Община Велико Търново бе предприета писмена процедура за неприсъствено вземане на решение от Областната комисия за обсъждане на промени в Областната транспортна схема относно утвърждаване на проект за промяна на маршрутно разписание от Областната транспортна схема по линия Велико Търново – Свищов с начален час на тръгване от Велико Търново 13:00 ч. – квота Община Велико Търново.

Промяната бе наложена поради липса на автобусен транспорт в селата Горна Липница, Долна Липница, Патреш, Обединение, Масларево и други, както и поради липса на пътникопоток по линия Велико Търново – Полски Тръмбеш – Свищов.

С необходимото мнозинство Областната комисия за обсъждане на промени в Областната транспортна схема съгласува направеното от Кмета на община Велико Търново предложение за промяна на маршрутното разписание от Областната транспортна схема по линия Велико Търново – Свищов с начален час на тръгване от Велико Търново 13:00 ч. – квота Община Велико Търново, в резултат на което Областен управител на област Велико Търново утвърди промененото маршрутно разписание.

По отнощение на Републиканската транспортна схема, на база предложение от Община Елена, бе отправено предложение за закриване на маршрутно разписание по автобусна линия София – Елена.

Във връзка с намерение за започване на процедура за възлагане на превози по автобусни линии от Областната транспортна схема от квотата на Лясковец, в съответствие с чл. 19, ал. 6 от Закона за автомобилните превози, Областен управител изрази съгласие за стартиране на процедура за възлагане на споменатите превози.

**10.2.** **Произнасяне по искания за прилагане на спешна мярка по чл. 5, параграф 5 от Регламент (ЕО) 1370/2007 на ЕП и на Съвета на Европа от 23 октомври 2007 г.**

През 2023 г. поради възникнал риск от прекъсване на услугата обществен превоз на пътници по автобусни линии от Областната транспортна схема, от квотите на Община Павликени и Община Горна Оряховица, Областен управител на област Велико Търново предприе спешна мярка по реда на чл. 5, параграф 5 от Регламент (ЕО) 1370/2007 на Европейския парламент и на Съвета на Европа от 23 октомври 2007 г., съгласно разпоредбите на чл. 16д, ал. 6 от Наредба № 2 от 15 март 2002 г. за условията и реда за утвърждаване на транспортни схеми и за осъществяване на обществени превози на пътници с автобуси, иразреши на кмета на Община Павликени и на кмета на Община Горна Оряховица да извършат пряко възлагане по отношение изпълнението на превоз на пътници по споменатите автобусните линии със срок на изпълнение от изтичане срока на действащите договор до сключване на нови договори с изпълнители, след проведена процедура.

**10.3. Изготвяне на Областна програма за БДП и План за действие за 2023 г.**

Във връзка с провеждането на областната политика по безопасност на движението по пътищата през отчетната 2023 г. са изготвени Годишен областен доклад по безопасност на движението по пътищата и Годишна областна план-програма по безопасност на движението по пътищата.

Отчетени са и са набелязани мерки във връзка с дейности относно настилки по платната за движение, тротоари и банкети, сигнализиране с пътни знаци, сигнализиране с пътна маркировка, ограничителни системи за пътища, велосипедна инфраструктура, спирки на обществения транспорт, обезопасяване на пешеходни пътеки и изграждане на пешеходна инфраструктура, успокояване на движението и модернизация на обществения транспорт и автомобилния парк.

**10.4. Организиране и провеждане на заседания на Областната комисия по безопасност на движението.**

На заседание на Областната комисия по безопасност на движението по пътищата, проведено на 31.01.2023 г., бяха приетиГодишен областен доклад по безопасност на движението по пътищата и Годишна областна план-програма по безопасност на движението по пътищата.

На 15.02.2023 г. в Областна администрация Велико Търново се проведе работна среща с компетентните институции, на която се набелязаха мерки за осигуряване безопасността на движение по улица „Магистрална“, град Велико Търново, във връзка с настъпило пътно-транспортно произшествие на 09.02.2023 г.

На 11.07.2023 г. се проведе заседание на Областната комисия по безопасност на движението, на което членовете на комисията представиха доклад във връзка с дейности, свързани с осигуряване на пътната безопасност на територията на област Велико Търново.

На заседание на Областната комисия по безопасност на движението по пътищата, проведено на 06.10.2023 г., се разгледа сигнал от жители на с. Поликраище, община Горна Оряховица, по отношение на натоварения трафик от леки и тежкотоварни автомобили, преминаващ през селото, и необходимостта от изграждане на повдигната пешеходна пътека, която да свързва парк „Димитър Генков“ и новоизграденото спортно игрище. След изслушване становищата на компетентните институции, членовете на комисията набелязаха мерки за обезопасяване на въпросния участък.

На 09.11.2023 г. бе проведена работна среща с представители на компетентните институции и жители на село Самоводене, община Велико Търново, във връзка с жалба от жители на село Самоводене, община Велико Търново, по отношение на натоварения трафик, преминаващ през селото, застрашаващ живота и здравето им. С цел осигуряване безопасността на движение на улица „Полтава“ в село Самоводене, част от Републиканската пътна мрежа, набелязаните мерки от компетентните институции бяха съгласувани с предложенията от страна на жителите на село Самоводене.

**10.5. Поддържане на актуална информация за общинските пътища на територията на областта**

Администрацията поддържа актуална база данни за състоянието на общинските пътища на територията на област Велико Търново, като същата е публикувана на официалната страница на Областна администрация Велико Търново.

Относно пътния травматизъм Областен управител организира регулярно работни срещи по конкретни казуси и сигнали на граждани от областта.

На 16-ти февруари 2023 г. Областен управител свика среща, на която приеха мерки за обезопасяване участък от пътя Варна – София, който преминава през гр. Велико Търново след случила се верижна катастрофа.

В края на годината се състояха поредица от срещи по сигнал на граждани от Горна Оряховица. В резултат на срещите институциите постигнаха споразумение за извеждане на тежкотоварния трафик от втория по големина град в областта.

В израз на институционална подкрепа в началото на юни, когато стартира лятната ученическа ваканция, зам.-областният управител уважи откриването на детска площадка по безопасност на движението в с. Ресен. откъдето стартира лятната кампания на Община В. Търново „Пази детето на пътя 2023 г.“

Също в началото на м. юни Областен управител традиционно присъства на откриването на Лятна детска академия за превенция и спорт в с. Балван. Инициативата е пряко свързана с безопасността на движение.

**XI. Ефективна защита на населението от бедствия и аварии**

**11. Превенция и контрол на рисковете от бедствия и аварии. Управление на процеса по възстановяване и подпомагане след бедствия**

**11.1. Поддържане на готовността и способността на свързочно-оповестителните средства.**

За гарантиране на своевременно оповестяване на органите на изпълнителната власт и населението при привеждане в различни степени на готовност при мобилизация, разсредоточаване и евакуация при видовете опасности, при стихийни бедствия и крупни производствени аварии, в Областна администрация – Велико Търново се осигурява денонощно дежурство, което се носи от 5 лица - оперативни дежурни по Областен съвет по сигурност. Свързочно-оповестителната техника за работа на оперативните дежурни се поддържа в техническа изправност и готовност за работа. Географската информационна система на МВР - „Оповестяване“ се тества ежедневно, чрез провеждане на сеанси с оперативните дежурни по общинските съвети по сигурност в областта, както и чрез получаване и отработване на учебни команди и сигнали, подавани чрез системата от органите на Главна дирекция „Пожарна безопасност и защита на населението“ и Министерство на отбраната. За повишаване на готовността на техниката и личния състав, през 2023 г. бяха проведени 14 тренировки на сиренно-оповестителната система, включително тренировка за 2 юни.

Успешно се изпълняваха и задълженията по подписания между Министерство на вътрешните работи и Областна администрация Велико Търново Протокол за сътрудничество за приемане на сигнали, получени на телефон 112, които се отнасят до бедствия, терористични актове, авария и инцидент в обекти, работещи с радиоактивни и биологични вещества, опасни промишлени материали, боеприпаси и химически разливи, пожари и аварии в обекти със стратегическо значение за националната и регионалната сигурност или други събития от функционалната компетентност на Областна администрация – Велико Търново. Оперативните дежурни по Областен съвет по сигурност уведомяваха своевременно органите на местна власт, териториалните звена на министерствата и други административни структури на територията на областта, компетентни да реагират самостоятелно или съвместно с основните части на Единната спасителна система за получените сигнали.

В съответствие с чл. 43, ал. 1 и ал. 2 от Закона за отбраната и въоръжените сили на Република България и чл. 20, ал.1 от Закона за резерва на въоръжените сили на Република България, дейностите по отсрочване на запасни и техника-запас се организират в координация и взаимодействие с Военно окръжие II степен – Велико Търново.

В периода септември-октомври 2023 г., на основание заповед № ОА04-8639/25.08.2023 г. на Областния управител, беше извършен преглед на готовността за използване на техника-запас с мобилизационна назначение, водеща се на военен отчет. Съгласно изготвения от Военно окръжие II степен - Велико Търново доклад, по време на прегледа са обхванати 152 фирми и собственици на техника, от тях с мобилизационно значение 338 единици, разпределени по общини както следва:

|  |  |  |  |
| --- | --- | --- | --- |
| № | Общини | Брой фирми/собственици | Единици техника с МН |
| 1. | Велико Търново | 28 | 101 |
| 2. | Горна Оряховица | 27 | 60 |
| 3. | Елена | 20 | 39 |
| 4. | Златарица | 5 | 5 |
| 5. | Лясковец | 11 | 19 |
| 6. | Павликени | 24 | 36 |
| 7. | Полски Тръмбеш | 5 | 9 |
| 8. | Свищов | 21 | 44 |
| 9. | Стражица | 11 | 25 |

**11.2. Подобряване на превантивната дейност и готовността за реагиране при бедствия**.

* Подобряване на превантивната дейност;

През месец юли бяха предприети мерки за осигуряване на пожарната безопасност на територията на областта, насочени към предотвратяване на пожари в горските и земеделски територии. Със своя заповед Областен управител определи пожароопасния сезон за територията на област Велико Търново. Забранено бе паленето на открит огън и извършването на огневи работи на разстояние по-малко от 100 м от границите на горските територии и бе разпоредено на органите на местна администрация и собствениците на гори да създадат необходимата организация за осигуряване пожарната безопасност в горските територии.

Актуализиран е регистъра на язовирите на територията на област Велико Търново за 2023 г. и предстои да бъде публикуван на сайта на Областна администрация и в Портала за отворени данни. През 2023 г. от Комисията по чл. 138а, ал. 3 от Закона за водите са извършени 104 проверки на язовири от първа, втора и трета степен на потенциална опасност, за което са съставени съответните протоколи.

През месец октомври със Заповед на Областен управител бе сформирана работна група за разработване на примерни правила за взаимодействие при организиране и провеждане на тренировки и учения със съставните части на Единната спасителна система при наличие на бедствия на територията на област Велико Търново. Изготвените правила ще бъдат включени в Областния план за защита при бедствия.

През отчетния период Областен управител на област Велико Търново изпрати 13 /тринадесет/ броя искания за финансиране към Междуведомстваната комисия за възстановяване и подпомагане към министерски съвет на дейности по почистване на речни участъци с намалена проводимост, съгласно изготвена програма 2022-2024 година.

През месец ноември беше приет от Областния съвет за намаляване на риска от бедствия и изпратен за съгласуване Областния план за защита при бедствия.

* Подобряване готовността за реагиране при бедствия.

С цел подобряване координацията и натренираността на единната спасителна система в областта и на основание чл.28 от ЗЗБ по заповед на областния управител се проведоха 2 /два/ броя общински учения, както следва:

* общинско учение в община Горна Оряховица на тема „Разлив на опасни вещества в „Континвест“ ООД – гр. Горна Оряховица“ – 27 души от РДПБЗН, 13 души от Общинска администрация и 17 души доброволци;
* общинско учение в община Павликени на тема „Наводнение в с. Росица от р. Росица“ – 11 души от общинска администрация и 4 доброволеца.

До органите на местната администрация и регионалните медии своевременно бяха предоставени постъпващите в Областна администрация – Велико Търново прогнози за времето и метеорологичната обстановка, изискващи повишаване на готовността за реагиране и предприемане на превантивни мерки за недопускане на неблагоприятни последици. Всички общински учения бяха широко отразени в местните печатни и електронни медии.

**11.3. Организиране и провеждане на заседания на Областния съвет за намаляване риска от бедствия**

В отчетния период Областният съвет за намаляване на риска от бедствия/ОСНРБ/ проведе 4/четири/ броя заседания, от които 3 редовни и 1 бр. онлайн.

През месец юни 2023 г. беше проведено първото неприсъствено заседание за на ОСНРБ, на което бяха приети Годишният доклад за състоянието на защитата при бедствия на територията на областта през 2022 г. и Доклад за приоритетни дейности за намаляване на риска от бедствия, за които е необходимо финансиране през 2024 г.

На 26.09.2023 г. беше проведено второто редовно заседание на ОСНРБ, на което се взе решение до 27.09.2023 г. да се изпрати до всички членове Областния план за защита при бедствия. Втората точка от решението на ОСНРБ беше до 06.10.2023 г. всички членове да изпратят своите становища за актуалността на Областния план за защита при бедствия.

През месец ноември се проведе третото редовно заседание на ОСНРБ, на което бяха приети докладите на общините от областта и докладите на ведомствата за готовността за осигуряване на нормалното функциониране на пътната инфраструктура, снабдяването и услугите за населението през зимния сезон 2023-2024 г.

На четвъртото редовно заседание на 24.11.2023 г., ОСНРБ прие Областния план за защита при бедствия и същият беше изпратен за съгласуване в Съвета за намаляване на риска от бедствия към Министерски съвет.

**XII. Защита на държавната собственост и обществения интерес на територията на област Велико Търново**

**12. Подобряване процесите по придобиване, управление, разпореждане и опазване на държавната собственост на територията на областта.**

**12.1. Ефективно управление и стопанисване на имоти и вещи – държавна собственост на територията на областта**

За реализиране на правомощията на областен управител за опазване и защита на държавната собственост на територията на областта, през 2023 година бяха предприети редица действия, свързани с актуване на недвижимите имоти, осъществяване на надзор по придобиване на недвижими имоти, отбелязвания на действия по управление на недвижими имоти в съставени актове за държавна собственост, актуализации на актове за държавна собственост с оглед настъпили промени в обстоятелствата и други. Информация за предприетите действия е отразена в табличен вид, както следва:

|  |  |  |  |  |  |  |
| --- | --- | --- | --- | --- | --- | --- |
| **Общини** | **Съставени АчДС** | **Съставени АпДС** | **Съставени Актове за поправка на АДС** | **Отбелязване на действия по управление в съставените АДС** | **Отразяване на промени в обстоятелствата върху съставени АДС** | **Служебно отразяване на промени в обстоятелствата върху съставени АДС** |
| Велико Търново | 145 | 3 | 0 | 0 | 2 | 9 |
| Горна Оряховица | 108 | 3 | 0 | 0 | 2 | 11 |
| Павликени | 209 | 0 | 0 | 0 | 0 | 0 |
| Полски Тръмбеш | 170 | 10 | 0 | 0 | 3 | 0 |
| Свищов | 235 | 10 | 0 | 0 | 1 | 0 |
| Сухиндол | 4 | 0 | 0 | 0 | 0 | 0 |
| Лясковец | 23 | 1 | 0 | 0 | 0 | 0 |
| Елена | 49 | 0 | 0 | 0 | 6 | 0 |
| Златарица | 1 | 0 | 0 | 0 | 0 | 9 |
| Стражица | 5 | 0 | 0 | 0 | 3 | 0 |
| **Общо бр.:** | **949 бр.** | **27 бр.** | **0 бр.** | **0 бр.** | **17 бр.** | **29 бр.** |

Актовете за държавна собственост се съставят по образци, утвърдени от Министъра на регионалното развитие и благоустройството чрез електронна система „Регистър имоти“ - система за обработка и съхранение на Актове за публична/частна държавна собственост. Копия от съставените актове ведно със съпътстващата ги документация се окомплектоват и архивират в отделни досиета и се съхраняват в Архив „Държавна собственост“. В изпълнение разпоредбите на чл. 70, ал. 1 и чл. 82, ал. 1 от Закона за държавната собственост, областен управител предостави през м. януари 2024 г. на Министерство на регионалното развитие и благоустройството преписи от всички 976 броя новосъставени актове за държавна собственост за предходната календарна година.

През м. януари 2024 г. е изпратена на общините в териториалния обхват на област Велико Търново Заповед № РД 49-593/19.12.2023 г. на министъра на земеделието и храните за определяне на цената на един декар компенсационно залесяване, която ще се заплаща през 2024 г. при промяна на предназначението, учредяване или възникване на сервитути, както и при учредяване на ограничени вещни права върху гори – държавна и общинска собственост по Закона за горите (обн. ДВ, бр. 19 от 2011 г.).

Главен регистър за имотите – държавна собственост, както и спомагателните регистри за публична и частна държавна собственост, през 2023 г. се поддържат съобразно изискванията на Правилника за прилагане на Закона за държавната собственост.

Водят се на отчет имотите – държавна собственост, в управление на Областен управител Велико Търново и се предоставят копия от вписани актове за държавна собственост на Дирекция АПОФУС за завеждане на имотите в счетоводния баланс на администрацията.

През отчетния период са разглеждани и са давани мотивирани отговори на искания/заявления, жалби, сигнали и предложения по въпроси, свързани с държавната собственост.

През 2023 г. в защита на държавната собственост са извършени проверки за законосъобразност на съставени и изпратени от общините, съгласно разпоредбата на чл. 58, ал. 2 от Закона за общинската собственост, общо 1840 броя актове за общинска собственост, в т.ч. от община Свищов - 139 броя, Стражица - 261 броя, Павликени - 308 броя, Лясковец - 5 броя, Полски Тръмбеш - 112 броя, Сухиндол - 108 броя, Златарица - 6 броя, Елена – 180 броя и Велико Търново - 721 броя. При извършените проверки не са констатирани случаи на незаконосъобразно съставени актове за общинска собственост, засягащи имоти – държавна собственост.

С Решение на Министерски съвет на Република България през 2023 г. на община Свищов бе прехвърлено безвъзмездно правото на собственост върху имот - частна държавна собственост, намиращ се гр. Свищов, ул. „Градево“ №24 за осъществяване на дейности от нестопански характер, свързани с откриване на четири нови социални услуги – Център за грижа за пълнолетни лица с интелектуални затруднения, Център за грижа за пълнолетни лица с физически увреждания, Общностен център за ранно детско развитие, Дневен център за лица с увреждания и техните семейства, включително с тежки и множествени увреждания.

По постъпили искания от физически и юридически лица, след извършване преценка на представените и събрани по преписките документи и проверка за законосъобразност, през отчетния период са изготвени 37 заповеди за деактуване. От тях 11 са за имоти, находящи се на територията на община Велико Търново, 4 – община Елена, 6 – община Павликени, 2- община Стражица, 7 – община Свищов, 2 – община Полски Тръмбеш, 5- община Горна Оряховица.

През 2023 г. бяха предоставени за ползване помещения – частна държавна собственост в гр. Велико Търново за задоволяване административните нужди на парламентарно представена политическа партия. Удължавани са и сроковете по предходно сключени договори. Също така бе предоставено право на управление върху помещения в гр. Велико Търново и в гр. Горна Оряховица на държавни ведомства, с оглед задоволяване на административни нужди.

Извърши се ежегодна актуализация на наемните цени по договорите, сключени с Областен управител – Велико Търново, съобразно ръста на инфлация за страната.

През отчетния период бе проведена и тръжна процедура за отдаване под наем на имот – частна държавна собственост, като със спечелилия участник е сключен съответния договор.

Във връзка с изтичане на максимално предвидения срок за отдаване под наем на съсловна организация, както и на юридическо лице с нестопанска цел, постъпиха заявления за продължаване ползването на съответните помещения, след което бяха издадени заповеди и сключени договори за наем по реда на ЗДС и ППЗДС.

През отчетния период са предприети и действия за стартиране на процедура за продажба на имот – частна държавна собственост с данъчна оценка над 10 000 лв., находящ се в землището на с. Първомайци, общ. Горна Оряховица, предвид постъпило заявление за закупуването му от собственик на изградени върху него постройки.

На ползвателите и наемателите на имоти – държавна собственост бяха своевременно изпращани покани за заплащане на натрупаните от тях задължения.

Периодично бе водена кореспонденция с ведомства относно възможността за предоставяне на помещения – държавна собственост от страна на Областен управител.

През 2023 г. бяха издадени заповеди по реда на чл. 80 от ЗДС за изземването на два недвижими имота – държавна собственост, същите в управление на висше учебно заведение, предвид изтекли договори за наем.

**12.2. Изплащане на обезщетения за отчуждени имоти по реда на Закона за държавната собственост**

През 2023 г. комисията по изплащане на обезщетения за отчуждени имоти, включени в обхвата на Решение на Министерски съвет № 794/16.11.2021 г., във връзка с изграждането на национален обект Автомагистрала „Хемус“, регулярно провеждаше заседания, където бяха разглеждани заявления от правоимащи физически и юридически лица. На заявители, които са представили непълна или неясна информация, бяха изпращани писма с оглед изясняване на фактите и обстоятелствата за имотите – предмет на отчуждаване. До края на 2023 г. на около 40 правоимащи лица са изплатени над 370 000 лева.

През отчетния период започна и изплащането на обезщетения за отчуждени имоти/части от имоти, попадащи в обхвата на Решение № 211/07.04.2022 г. за изграждане на участък от Автомагистрала „Хемус“, като отчуждените имоти изцяло попадат на територията на област Велико Търново. До края на изминалата година 377 бр. правоимащи лица са получили общо над 1 860 000 лева.

В началото на годината бе организирана и изнесена приемна в три от общините на територията на областта с цел предоставяне на консултации с правоимащите граждани и организации и оказване на методическа помощ при необходимост във връзка с окомплектоване на нужни за целта документи.

Разглеждането на заявления и изплащането на съответните парични суми продължава и през следващата година.

**12.3. Възлагане и приемане на планове по § 4 от ПЗР на ЗСПЗЗ**

През 2023 г. бяха приети и одобрени от Областен управител окончателните материали, възложени с Договор № АСД-01-11-38/ 22.10.2021 г. за 8 имота в 5 местности в землището на гр. Свищов. С Договор № АСД-01-11-09/05.04.2023 г. е възложено изработването на помощен план, контактна зона и план на новообразуваните имоти по § 4 от ПЗР на ЗСПЗЗ за последните 706,829 дка в 10 местности в землището на гр. Свищов. Изработените по договора материали са предадени и разгледани от междуведомствената комисия. С предаване на окончателните планове и одобряването им от Областен управител, процедурите по уреждане собствеността на имотите в територии по §4 от ПЗР на ЗСПЗЗ в землищата на населените места на територията на област Велико Търново ще бъдат приключени.

**XIII. Спазване на законността на територията на областта**

**13. Подобряване на контрола за спазване на законността на територията на областта и за законосъобразност на решенията на общинските съвети**

**13.1. Контрол за законосъобразност на решения на общинските съвети**

В разпоредбата на чл. 32, ал. 2 от Закона за администрацията са заложени правомощията на Областният управител да оспорва незаконосъобразни актове на общинските съвети по реда на Закона за местното самоуправление и местната администрация. Същият разполага с правна възможност да отменя незаконосъобразни актове на кметовете на общини в 14-дневен срок от получаването им или от сезирането му.

Областният управител упражнява контрол за законосъобразност на актовете на общинските съвети, освен ако в закон е предвидено друго. Той може да върне незаконосъобразните актове за ново обсъждане в общинския съвет или да ги оспорва пред Административен съд – Велико Търново. Оспорването спира изпълнението на индивидуалните и на общите административни актове и действието на подзаконовите нормативни актове, освен ако съдът постанови друго, съобразно разпоредбата на чл. 45, ал. 4 от Закона за местното самоуправление и местната администрация.

През 2023 г. е осъществен контрол върху 2090 решения по 172 протокола на десетте общински съвета, включени в състава на Област Велико Търново. Извършена е проверка за законосъобразност на 27 броя от решенията на общинските съвети, които представляват подзаконови нормативни актове, свързан с административното обслужване /Наредби/, съобразно Методиката за извършване нa контрол за законосъобразност на актове на органите на местното самоуправление и местната администрация в областта на административното обслужване.

|  |  |  |
| --- | --- | --- |
| № | Общински съвет | Акт, свързан с административното обслужване, обект на контрол за законосъобразност |
| 1 | Полски Тръмбеш | С Решение № 559 от 22.12.2022 г. Общински съвет - Полски Тръмбеш приема определя годишния размер на такса битови отпадъци и одобрява план – сметка за дейностите по събиране и транспортиране на битови отпадъци до съоръжения и инсталации за тяхното третиране на територията на община Полски Тръмбеш за 2023 г |
| 2 | Горна Оряховица | С Решение № 947/22.12.2022 г., Общински съвет – Горна Оряховица приема проекта на Наредба за изменение и допълнение на Наредбата за определянето и администрирането на местните такси и цените на услугите в Община Горна Оряховица, съгласно чл. 9 от ЗМДТ. |
| 3 | Сухиндол | С Решение № 363/29.12.2022 г., Общински съвет – Сухиндол изменя Наредбата за определянето и администрирането на местните такси и цените на услугите предоставяни от Община Сухиндол. |
| 4 | Велико Търново | С Решение № 1174/22.12.2022 г., Общински съвет – Велико Търново приема изменение на Наредбата за определянето и администрирането на местните такси и цени на услуги на територията на Община Велико Търново. |
| 5 | Велико Търново | С Решение № 1177/22.12.2022 г., Общински съвет – Велико Търново приема нова Наредба за прием на деца в яслени групи към ДГ „Ален мак“, ДГ „Пролет“ и ДГ „Рада Войвода“ и в общинските детски градини на територията на община Велико Търново. |
| 6 | Лясковец | С Решение № 512 Общински съвет – Лясковец приема изменение на Наредбата за определянето и администрирането на местните такси и цените на услугите в Община Лясковец, съгласно чл.9 от ЗМДТ. |
| 7 | Свищов | Решение № 923 от 22.12.202г. , с което Общински съвет Свищов определя Такса за битови отпадъци за 2023 година; |
| 8 | Свищов | Решение № 938 от 22.12.2022 г. , с което Общински съвет Свищов приема изменение и допълнение на Наредбата за определянето и администрирането на местните такси и цени на услуги на територията на Община Свищов |
| 9 | Свищов | Решение № 939 / 22.12.2022 г. – Приемане на изменения и допълнения в Наредба за условията и реда за субсидиране дейностите на спортните организации в Община Свищов, приета с Решение № 1001/31.01.2019 г., Прот. № 67 на Общински съвет – Свищов |
| 10 | Стражица | Решение № 677 / 29.12.2022 г. – одобрява план –сметка по чл. 66 от МДТ за дейностите по събиране, транспортиране и депониране на битови отпадъци и почистване на площите за обществено ползване на територията на община Стражица през 20223 г. |
| 11 | Свищов | Решение № 947/26.01.2023 г.- Актуализиране на цени по Приложение №№ 1,2 и 3 от Наредбата за преместваемите обекти на територията на община Свищов |
| 12 | Горна Оряховица | С Решение № 978/26.01.2023 г. Общински съвет – Горна Оряховица приема Наредба за поддържане на обществения ред на територията на община Горна Оряховица. |
| 13 | Златарица | Решение № 518 /28.02.2023 г., за изменение и допълнение на Наредба № 4 за определяне и администриране на местните такси и цени на услуги и правата в община Златарица, съгласно чл. 9 от ЗМДТ. |
| 14 | Горна Оряховица | Решение № 1033/30.03.2023 г., Общински съвет – Горна Оряховица за изменение на Наредбата за условията и реда за установяване на жилищни нужди, настаняване под наем и продажба на общински жилища. |
| 15 | Горна Оряховица | Решение № 1034/30.03.2023 г., Общински съвет – Горна Оряховица за изменение в Наредбата за реда за придобиване, управление и разпореждане с общинско имущество. |
| 16 | Горна Оряховица | Решение № 1035/30.03.2023 г., Общински съвет – Горна Оряховица за допълнение на Наредбата за определянето и администрирането на местните такси и цени на услугите в Община Горна Оряховица, съгласно чл. 9 от ЗМДТ. |
| 17. | Елена | Решение № 42/30.03.2023 г., Общински съвет Елена приема Наредба за опазване на оклната среда на терирорията на община Елена. |
| 18 | Велико Търново | Решение № 1276/30.03.2023 г., Общински съвет – Велико Търново за изменение на Наредбата за определянето и администрирането на местните такси и цени на услугите в Община Велико Търново. |
| 19 | Горна Оряховица | Решение № 1062/27.04.2023 г., Общински съвет – Горна Оряховица, с което се приема изменение и допълнение на Наредбата за определянето и администрирането на местните такси и цените на услугите в Община Горна Оряховица, съгласно чл. 9 от ЗМДТ. |
| 20. | Полски Тръмбеш | Решение № 635 от 27.04.2023 г. Общински съвет Полски Тръмбеш приема изменение и допълнение на Наредба №14 за определянето и администрирането на местните такси и цени на услугите на територията на Община Полски Тръмбеш |
| 21. | Полски Тръмбеш | Решение № 645 от 27.04.2023 г., Общински съвет Полски Тръмбеш приема Приемане на Наредба за специфични изисквания за облика на градските пространства, сградите и архитектурните ансамбли на територията на град Полски Тръмбеш |
| 22. | Велико Търново | Решение № 1308/27.04.2023 г., Общински съвет – Велико Търново приема изменение на Наредбата за реда за спиране, престой и паркиране на пътни превозни средства на територията на град Велико Търново. |
| 23 | Горна Оряховица | Решение № 1102/29.06.2023 г. Общински съвет – Горна Оряховица приема Наредба за изменение и допълнение на Наредбата за насърчаване на инвестициите с общинско значение в Община Горна Оряховица. |
| 24 | Стражица | Решение № 803/27.07.2023 г. Общински съвет – Стражица приема Наредба за изменение и допълнение на Наредбатаза определянето и администрирането на местните такси и цени на права и услугите на територията на Община Стражица |
| 25 | Елена | Решение № 108/27.07.2023 г. Общински съвет – Елена приема изменения и допълнения на Наредбата за придобиване, управление и разпореждане с общинско имущество на община Елена |
| 26 | Велико Търново | Решение № 1480/31.08.2023 г., Общински съвет – Велико Търново приема Наредба за изменение и допълнение на Раздел III „Такси за ползване на детски кухни, специализирани институции за предоставяне на социални услуги, лагери, общежития и други общински социални услуги“ от Наредбата за определянето и администрирането на местни такси и цени на услуги на територията на Община Велико Търново. |
| 27 | Лясковец | С Решение № 637/13.09.2023 г., Общински съвет – Лясковец, на основание чл. 33, ал. 1, т. 2, чл. 21, ал. 2 от ЗМСМА и чл. 6, т. 1 и чл. 133, ал. 4 от ЗФВС приема Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност на територията на Община Лясковец. |

От извършената проверка е установено, че 29 решения са незаконосъобразни и същите са върнати със заповед на Областен управител на област Велико Търново за ново обсъждане на съответния общински съвет, като 2 броя тях са подзаконови нормативни актове свързан с административното обслужване.

Върнатите за ново обсъждане решения са разгледани своевременно в законоустановените срокове от oбщинските съвети, като са предприети действия за тяхното изменение, допълнение или отмяна, при съобразяване с изложените от областен управител мотиви.

От страна на Областен управител на област Велико Търново са подадени общо 7 броя жалби до Административен съд – Велико Търново, с които са оспорени незаконосъобразни решения, като 4 броя от тях са оттеглени след отмяна на оспореното решение от страна на общинският съвет.

Образувани са 3 бр. съдебни дела, съответно с Общински съвети Горна Оряховица, Елена и Лясковец.

През 2023 г. Областен управител на област Велико Търново оспори Решение № 971/22.12.2022 г., с което е потвърдено Решение № 926/24.11.2022 г. Общински съвет Горна Оряховица за прекратяване на съсобственост между общината и физическо лице. Образувано е адм. д. № 43/2023 г. по описа на Адм. съд Велико Търново. С Решение № 231/29.09.2023 г., Административен съд – Велико Търново е в полза на Областен управител, тъй като се отменя решението на Общински съвет – Горна Оряховица. Към настоящият момент има образувано адм. д. №12147/2023 г. пред ВАС по оспорване на първоинстанционното решение от страна на Председателя на Общински съвет – Горна Оряховица.

По жалба на Областен управител на област Велико Търново срещу Решение № 148, Решение № 149 и Решение № 150 по Протокол № 12 Общински съвет - Елена, с които се потвърждават Решение № 126, Решение № 127 и Решение № 128 в частта на т. 4 „като същата да бъде управлявана от Община Елена, а не да бъде възлагана за управление на трети лица“ е образувано административно дело № 604/2023 г. по описа на Административен съд – Велико Търново.

Областен управител оспори разпоредби от Наредбата за условията и реда за финансиране и подпомагане на физическата активност, физическото възпитание, спорта и спортно-туристическата дейност на територията на Община Лясковец приети с Решение № 648/05.10.2023 г. на Общински съвет – Лясковец, с което е изменено решение № 637/13.09.2023 г. на Общински съвет – Лясковец. Образувано е административно дело № 637/2023 г. по описа на Административен съд – Велико Търново. Същото е спечелено на първа инстанция от Областен управител на област Велико Търново, тъй като с Решение № 347/21.12.2023 г. на Адм. съд. В. Търново са отменени оспорените разпоредби.

През 2023 година приключи производство образувано 2022 година по жалба на Областен управител срещу решение на Общински съвет Елена, с което е приет Годишен план за ползването на дървесина в горските територии - общинска собственост в обхвата на ПТ ДГС – Буйновци (землищата на селата Буйновци, Дрента, Илаков рът, Мийковци, Тодювци) през 2022 г.. Същото е спечелено на първа инстанция от Областен управител, като от страна на Общински съвет Елена е подадена касационна жалба пред Върховен административен съд. С Решение № 4743/04.05.2023 г. на ВАС решението е върнато за ново празглеждане в Адм. съд Велико Търново. С Решение № 155/16.06.2023 г. е отхвърлена жалбата на Областен управител.

Проведени са 5 работни срещи инициирани от Областен управител на област Велико Търново, както следва:

- Среща, проведена на 17.05.2023 г. между Областен управител, Началникът на СГКК – Велико Търново и представители на общините включени в състава на Област Велико Търново.

- Среща, проведена на 11.09.2023 г. между Областен управител и кметовете на общините включени в състава на област Велико Търново.

- Среща, проведена на 14.09.2023 г. между Областен управител и председателите на общинските съвети.

- Среща, проведена на 28.09.2023 г. и 29.09.2023 г. между областните управители, свързана с техните правомощия и дейността на областните администрации.

- Среща, проведена на 23.11.2023 година между Областен управител и председателите на новоизбраните общински съвети, породено от възникнали казуси при работата на общинските съвети в новият мандат 2023 – 2027 година.

Всички срещи бяха отразени от редица национални и регионални медии. Широк медиен отзвук получиха и клетвените актове на новоизбраните кметове и Общински съвети, респективно тържествените им заседания, от област Велико Търново, които бяха открити от Областен управител.

**13.2. Контрол за законосъобразност на актовете и действията на органите на местна администрация**

През 2023 година са постъпили 2 броя жалби срещу заповеди на кметове на общите на територията на област Велико Търново. Същите са анализирани и разгледани от страна на Областен управител на област Велико Търново. Установено, е че административните актове са издадени в законоустановената форма, от компетентен орган и не са нарушени административно-производствените правила, поради което не са налице основание за упражняване на правомощията на Областен управител.

**13.3. Разглеждане на жалби, сигнали и предложения от граждани и юридически лица**

През 2023 г. в Областна администрация – Велико Търново са постъпили 70 жалби, сигнали и предложения от граждани и юридически лица по общия ред. По всичките са образувани административни преписки. Разгледани са по същество. Областен управител на област Велико Търново е изисквал проверки и становища за предприетите действия. Своевременно е уведомявал жалбоподателите.

На 30.10.2023 г. на електронна поща на Областна администрация Велико Търново е получено писмо от посланика на Кралство Белгия в Република България, в което са изложени обстоятелства за неглижиране на белгийски гражданин живущ в с. Горна Липница. Лицето Каръл Йозеф Докс въпреки усилията, които полагал за интегриране в общността на село Горна Липница е бил обект на заплахи и грубо отношение. Писмото е препратено от Областен управител по компетентност до ОДМВР - Велико Търново. След адекватната намеса на органите на Министерството на вътрешните работи проблема е разрешен.

Областен управител е получил благодарствено писмо от посолството за оказаното съдействие и разрешаване на проблема.

Комисия по чл.7а от УПОА:

Дейността на Комисията по предложенията и сигналите на граждани, организации и омбудсмана, наричана за краткост Комисията, е насочена към разглеждане на постъпили предложения и сигнали, свързани с дейността на териториалните звена на министерствата и на другите административни структури, които осъществяват административно обслужване, както и с дейността на органи и организации, предоставящи обществени услуги на територията на областта.

Комисията се ръководи от основните принципи на законност, истинност, равенство, самостоятелност и безпристрастност, независимост и прозрачност и е в съответствие с Устройствения правилник на областните администрации и на Административнопроцесуалния кодекс

През 2023 г. Комисията е провела 8 редовни заседания за разглеждане на постъпилите жалби/сигнали, на които са разгледани 21 жалби и 7 сигнала като към 31.12.2023 г. Неприключени за 2023 г. остават 3 броя преписки. Същите са разгледани на последното заседание от Комисията по чл. 7а УПОА, проведено на 14.12.2023 г. Разгледани са по същество фактите и обстоятелствата по изложените проблеми. Текат проверки и се изчакват становища от кметовете на общини и компетентните органи.

Всяка жалба и/или сигнал са разглеждани по отделно и са вземани съответните решения, в съответствие с действащата нормативна уредба и правомощията на Областен управител. За всяко заседание е изготвен протокол с взетите решения и е посочен служителя, отговорен за изпълнението на съответното решение.

Всяка разгледана жалба/сигнал от Комисията е описана с номер на жалбата или сигнала, подател и адрес, относно какво се отнася, отговорен служител, сезиран компетенстен орган, предприети мерки.

|  |  |
| --- | --- |
| Община | Брой – разгледани от Комисията по чл. 7а от УПОА |
| Велико Търново | 9 |
| Горна Оряховица | 3 |
| Елена | 3 |
| Златарица | 3 |
| Лясковец | 1 |
| Павликени | 6 |
| Полски Тръмбеш | 0 |
| Свищов | 2 |
| Стражица | 0 |
| Сухиндол | 1 |

За проблемите посочени в жалбите и сигналите Областен управител на област Велико Търново е изисквал извършване на проверки и становища от компетентните органи – Кметове на общини; РУО – Велико Търново; ОДМВР – Велико Търново; ОДБХ – Велико Търново; РЗИ – Велико Търново; ВиК „Йовковци“ - Велико Търново; ОД „Земеделие“- Велико Търново и други.

Част от жалбите засягат проблеми, свързани с неправомерна сеч на гори и незаконен дърводобив, нерегламентирано отглеждане на животни и нарушаване на обществения ред. Образувани са административни преписки. Комисията е илизала с предложения и е вземала решения за извършване на проверки и становища от кметовете на общини. В много от случаите е искано и съдействие от ОДМВР – Велико Търново, като Областен управтел е уведомяван за образувани досъдебни производства.

Като жалби с обществено значим интерес може да посочим, жалбите от граждани свързани с дългогодишното безводие в община Павликени и жалбата от г-н Петко Димитров, пълномощник на Иванка и Пламен Хараламбиеви, относно проблем със строителна фирма „Мистрал“ във връзка с достъп до жилищен блок до главна улица.

Жалбите свързани с дългогодишното безводие на много населени места в областта са били предмет на разглеждане от Комисията,. Най-много са сигналите и жалбите от граждани за безводието в селата Долна Липница, Лесичери, Караисен и други населени места в община Павликени. Същите са разгледани и анализирани, като са образувани са административни преписки. Изискани са становища относно предприемането на мерки и действия от страна на ВиК “Йовковци“ ООД. От постъпилите отговори е видно, че проблемът за липсата на трайно водоподаване се отнася за голяма част от населените места в община Павликени. От становищата на кмета на община Павликени и и ВиК „Йовковци“ ООД е видно, че основния източник на вода

за питейни-битови нужди в общината са местните водоизточници. Компетентните институции работят по всички възможни варианти за решаване на проблема.

На различни стадии от разработка и изпълнение са 6 броя инвестиционни проекта, които община Павликени е възложила. В процес на подготовка са итехнически задания за още 4 броя броя инвестиционни проекта. Провежда се експертно обследване и оценка на водопроводната мрежа в селищатс на община Павликени. Проучването е възложено от община Павликени съвместно с ВиК “Йовковци“ ООД.

На 11.04.2022 г. Областен управител на област Велико Търново и Председател на Асоциация по ВиК на обособена територия – Велико Търново свиква работна среща. Акцент на срещата бе проблема с дългогодишното безводие и строгия режим на водата на множество села в община Павлкени. В срещата вземат участие представители на Областна администрация – Велико Търново, Община Павликени, ВиК „Йовковци“ ООД, РЗИ – Велико Търново и Асоциация по ВиК на обособена територия – Велико Търново, както и кмета на с. Долна Липница. Обсъдени са и възможните варианти за пускане на вода по каналите за напояване „Напоителни системи“ ЕАД, т.к същите не се ползват от земеделските производители за напояване на земеделски площи. От страна на Община Павликени и ВиК „Йовковци“ ООД е поет ангажимент за съвместна работа и взаимопомощ по този въпрос.

Областен управител на област Велико Търново и Председател на Асоциация по ВиК на обособена територия – Велико Търново поема ангажимент за изготвяне на предложение до Министерски съвет на Република България за сформиране на междуведомствена работна група, която да извърши оценка на язовира „Александър Стамболийски“ и да излезе със становище дали е възможно водите на същия да се ползват за питейно-битови нужди, с цел дългосрочно разрешаване на проблема с безводието във Великотърновска област.

Ilpeз лятото нa 2022 r. Областен управител нa област Велико Търново взема участие в проведена среща в Министерството на регионалното развитие и благоустройството, за реализиране на идеята водите от язовир „Александър Стамболийски“ да се ползват за питейни и битови нужди. Оптимистичният срок за тази реализация е 10 г. и ще струва на държавния бюджет около 2 милиарда лева.

Освен това Областна администрация Велико Търново трябва да възложи обществена поръчка с предмет проучване чистота на изходното ниво на водите на язовир „Ал. Стамболийски“ и да установи състоянието на дъното му. Проучването ще е с времетраене една година, а пробите от водите ще се изпращат в акредитирана лаборатория. Междувременно Областен управител ще кандидатства за финансиране през МРРБ и ще се водят разговори с Министерството на енергетиката, за прехвърляне на собствеността на водоема, който в момента е под управление на НЕК.

По жалбата от г-н Петко Димитров, пълномощник на Иванка и Пламен Хараламбиеви, относно проблем със строителна фирма „Мистрал“ във връзка с достъп до жилищен блок до главна улица, Комисията по чл.7а от УПОА е взела решение да бъде сформирана работна група с председател – заместник областен управител и членове – експерти от Областна администрация – Велико Търново и представители на община Велико Търново, която извърши проверка на място. Работнста група е сформирана със Заповед № РД 06-03-4/21.02.2023 г. на Областен управител – Велико Търново. В хода на работа бе изискана цялата преписка по казуса от община Велико Търново. Направена бе проверка на наличната проектна документация за жилищна сграда с адтрес: ул. „Димитър Буйнозов“ №12, вх. В и вх. Б гр. Велико Търново. Конста е предвидено трансопртния достъп до гаражите разположени в жилищната сграда, да става по улица /OT2808r - 0T28086 - OT- OT2808 - OT2825l/ южно от сграда и връзка с улица „П. Яворов“, като в проекта не фигурира горецитирания подход за транспортен достъп до ул. „Димитър Буйнозов“. За изясняване на новата вертикална планировка след извършеното вече строителство, община Велико Търново ще възложи да се извърши геодезичесо заснимане, в т.ч. и на обслужващата улица към жилищна сграда с административн адрес ул. „Димитър Буйнозов“ №14 гр. Велико Търново, като след това ще се даде техническо решение за възможността за възстановяване на рампата, която допълнително ще обслужва и осигурява транспортен достъп от ул. „Димитър Буйнозов“ № 14 до жилищна сграда с административен адрес ул. „Димитър Буйнозов“ № 12.

Всички решения на Комисията са обявени на Интернет страницата на Областен управител на Област Велико Търново, http://www.vt.government.bg/, раздел съвети и комисии.

През изминалата година в Република България се проведоха избори за 49 Народно събрание и за общински съветници и за кметове. Областна администрация - Велико Търново ефективно изпълни задълженията си във връзка с организационно-техническата подготовка на изборите, при стриктно спазване на нормативната уредба, методическите указания и насоки на АМС, ЦИК, РИК-Велико Търново и общинските избирателни комисии на територията на областта. Комуникацията с изборните комисии, общинските администрации и компетентните териториални звена се извършваше оперативно, с цел постигане на навременни резултати в съществуващата динамична среда, включително в условията на задължително машинно гласуване в секции с над 300 избиратели.

**XIV. Устойчиво развитие в област Велико Търново**

**14. Засилване ефективността на действащите областни съвети и комисии при провеждане на политиките на областно ниво**

**14.1. Засилване ефективността на действащите областни съвети и комисии при провеждане на политиките на областно ниво**

**Областният съвет за развитие** е създаден във връзка с чл. 22, ал. 1 и 2 от Закона за регионалното развитие и Раздел II „Организация и дейност на областния съвет за развитие“ на Глава трета „Изпълнение на политиката за регионално развитие“ от Правилника за прилагане на Закона за регионалното развитие.

През разглеждания период е проведено едно заседание на съвета, на което е съгласувана Стратегия за подкрепа за личностно развитие на децата и учениците в област Велико Търново 2023 – 2024.

**Постоянната комисия по заетост** е създадена с Решение на Областен съвет за развитие на област Велико Търново от 03.04.2002 г., във връзка с чл. 9 на Закона за насърчаване на заетостта. Постоянната комисия по заетостта към Областния съвет за развитие подпомага Областния управител при определяне, организиране и контролиране провеждането на държавната политика по заетостта и обучението за придобиване на професионална квалификация на регионално равнище като:

• периодично разглежда, обсъжда и анализира състоянието и проблемите на регионалния и местния трудов пазар;

• определя приоритетите на регионалната политика по заетостта и организира разработването на регионални програми за заетост;

• обсъжда проекти на регионални програми за заетост в срок от един месец от представянето им и ги внася за утвърждаване и финансиране от Министерството на труда и социалната политика и/или от други министерства и ведомства;

• осигурява условия за провеждане на регионалната политика по заетостта в съответствие с националните приоритети по насърчаване на заетостта.

През разглеждания период са проведени 2 заседания на комисията.

На 09.02.2023 г. Постоянната комисия по заетост към Областния съвет за развитие на област Велико Търново прие и съгласува направеното от Регионално управление на образованието - Велико Търново предложение за Държавен план-прием за учебната 2023/2024 година.

На 13.04.2022 г. Постоянната комисия по заетост прие информация и доклад за резултатите от проучването на потребностите на работодателите от област Велико Търново от работна сила за 2023 г.

**Постоянната комисия по туризъм** е създадена с Решение на Областен съвет за развитие на област Велико Търново от 23.02.2010 г.

Постоянната комисия по туризъм в своята дейност осъществява следните основни функции като:

• периодично разглежда, обсъжда и анализира състоянието и проблемите на туризма на регионално ниво;

• определя приоритетите на регионалната политика в областта на туризма и мерките по изпълнението им, съобразно националните приоритети;

• подпомага Областния управител при разработването и изпълнението на областни стратегии и програми за регионално развитие в сферата на туризма, както и прави предложение до Областния управител за включването им в актуализацията на Областната стратегия за регионално развитие на област Велико Търново;

• осигурява условия за провеждане на регионалната политика в областта на туризма в съответствие с националните приоритети;

• дава становища, оценки и заключения по документи с регионално значение, свързани с туризма;

• обсъжда и предлага проекти за изменение на нормативни актове, свързани с туризма;

• съдейства за рекламата на туристическия продукт на вътрешния и международния пазар;

• подпомага Областния управител за осигуряване на съответствието между националните и местните интереси в областта на туризма.

През разглеждания период е проведено 1 заседание на комисията, на което е приет Правилник за организацията и дейността на Постоянна комисия по туризъм.

**Областната комисия за борба с епизоотични ситуации** на област Велико Търново е учреденa на 22.04.2002 г. в изпълнение на разпоредбата на чл. 128, ал. 1 от Закона за ветеринарномедицинската дейност. Комисията извършва контрол по изпълнението на комплекса от мерки за предпазване, ограничаване и ликвидиране на заразните и паразитни болести по животните.

През разглеждания период комисията за борба с епизоотични ситуации проведе 12 заседания, на които бяха разгледани актуалната ситуация в област Велико Търново по отношение заболяванията африканска чума по свинете и инфлуенца по птиците, предприетите действия от отговорните институции, беше приет Правилник за организацията и дейността на комисията, бяха дадени насоки за действие на общинските епизоотични комисии. На заседанието, проведено на 25.10.2023 г., беше отправено предложение до кмета на община Велико Търново относно определяне на терени за загробване в землището на град Дебелец.

В края на месец октомври 2023 г. в град Дебелец, община В. Търново бе локализирано голямо огнище на инфлуенца в частна ферма за 400 000 птици. Областен управител, съвместно с ОД БАБХ, сформира кризисен щаб за справяне със ситуацията. Бяха предприети адекватни и бързи мерки от всички компетентни институции и кризата е ликвидирана за дни. Ситуацията получи широк отзвук в редица национални и всички регионални медии, като не се допусна паника сред населението, а действията на Областен управител и съотетните териториални сруктури послужиха за пример при решаването на подобни кизи възникнали в последсвтвие в други части на страната без каквато и да е връзка с птичия грип във Великотърновска област.

**Областният съвет по условия на труд** е създаден на основание чл. 43, ал. 1 от Закона за здравословни и безопасни условия на труд. Той извършва дейности като:

• обсъжда състоянието на условията на труд в региона или в отделни предприятия и предлага мерки за подобряването им;

• изисква от отделни организации и търговски дружества информация за състоянието на условията на труд/осигурителни отношения,нивото на травматизма ,състоянието на хигиената на труда и др./;

• прави предложение към МТСП за изменение и допълнение на нормативните актове,имащи отношение към дейността по осигуряване на безопасни и здравословни условия на труд;

• разглежда и обсъжда проблеми по осигуряване на здравословни и безопасни условия на труд по отрасли и подотрасли от област Велико Търново;

• създава временни структури към областния съвет с цел извършване на проучване и разработване на проекти за решаване на специфични въпроси/целеви работни групи,комисии/ по въпроси,осигуряващи безопасни и здравословни условия на труд;

• определя основните цели и насоки и съдейства на органите на които е възложено упражняването на контрол в областта на условията на труд за упражняване на задълбочен и ефективен контрол;

• възлага проучването на проекти за решаване на важни проблеми,значими от областно значение в областта по опазване живото и здравето на гражданите;

• осъществява и други функции и задачи,възложени с нормативни актове и по решение на Националния съвет за тристранно сътрудничество;

• разглежда и обсъжда проблеми по осигуряване на безопасност на обществените места с висок риск –жп, авто и аерогари,обществени заведения,кина,театри,спортни зали и съоръжения,пазари,ресторанти и др.;

• приема регионални програми за проучване и разработване на проекти за оптимизиране на условията на труд и ги представят на фонд „Условия на труд“ за финансиране;

• координира дейността на териториалните органи по контрола на условията на труд;

• оказва съдействие на комитетите по условия на труд за решаване на конкретни проблеми.

През разглеждания период са проведени 2 заседания.

На заседанието, проведено на 19.05.2023 г., е изменен Правилника за дейността на съвета, прието е съотношението при участие в съвета на представителите на КНСБ и „Подкрепа“, определени са заместник-председатели на съвета.

На заседанието, проведено на 21.09.2023 г. е приет нов Правилник за организацията и дейността на Областен съвет по условия на труд на област Велико Търново.

**Областният съвет за тристранно сътрудничество** е създаден във връзка с изпълнението на чл. 3б от Кодекса на труда.

Областният съвет за тристранно сътрудничество на област Велико Търново е орган за осъществяване на консултации и сътрудничество на областно равнище по въпросите на трудовите и непосредствено свързаните с тях отношения, осигурителните отношения, както и по въпросите на жизненото равнище, специфични за областта. Съветът обсъжда и дава мнения по основни проблеми, свързани с въпросите на трудовите и непосредствено свързаните с тях отношения; здравословните и безопасните условия на труд; заетостта, безработицата и професионалната квалификация; общественото и здравното осигуряване; доходите и жизненото равнище; въпроси, свързани с бюджетната политика; социалните последици от преструктурирането и приватизацията; трудови и социални конфликти. Областният съвет за тристранно сътрудничество координира работата на областно равнище по програми, отнасящи се до въпросите на социалния диалог, с национално и международно финансиране.

През разглеждания период е проведено 1 заседание на 19.05.2023 г., на което е приет План за дейността през 2023 г., приета е информация за състоянието на пазара на труда в област Велико Търново за 2022 г., информация за наети лица и средна работна заплата в област Велико Търново за 2022 г.

**Областният обществен съвет за превенция и противодействие на корупцията** е създаден в изпълнение на т. 6.4 от Програмата за изпълнение на Националната стратегия за противодействие на корупцията за периода 2004 – 2005 г. Съветът извършва дейности като:

• координира взаимодействието между представителите на местния бизнес, неправителствените организации, средствата за масово осведомяване и органите на държавната власт и местната администрация за изпълнение на Националната стратегия за противодействие на корупцията;

• спомага за утвърждаване на законността и осигуряване на прозрачност и публичност на административно-управленските процеси;

• подобрява организацията на дейността на държавните структури за по ефикасно противодействие срещу корупцията;

• анализира и изследва състоянието на проблемите, пораждащи корупционна среда;

• анализира и обобщава постъпилата информация за предприетите мерки и действия от съответните компетентни органи срещу прояви на корупция;

• оценява ефективността на предприетите действия за борба с корупцията от органите на държавната и местната власт на територията на областта;

• прави предложения за предприемане на мерки и дава конкретни препоръки за съдържанието на антикорупционните програми на държавните и местни органи на властта в областта;

• осъществява пряко наблюдение, координация и контрол на провежданата политика за борба с корупцията на територията на област Велико Търново;

• разглежда постъпили жалби и сигнали за корупция;

• препраща сигнали и жалби на съответните държавни и местни органи на властта, които са в кръга на техните компетенции;

• изготвя доклади, както и годишен отчетен доклад с анализи и препоръки за подобряване работата на държавните органи по противодействие на корупцията;

• прави предложения до националната комисия за координация на работата по борба с корупцията;

• осигурява условия за упражняване на граждански контрол над дейността на държавните и местните органи на властта, за прозрачност и публичност на административно-управленските процеси, за насърчаване на честната конкуренция и равнопоставеност на бизнеса.

През разглеждания период беше проведено 1 заседание на 16.11.2023 г., на което членовете на съвета бяха запознати с Национална стратегия за превенция и противодействие на корупцията в Република България 2021 – 2027, пътна карта за нейното изпълнение и изследването Индекс на Местната система за почтеност.

**Областният консултативен съвет по здравеопазване** е създаден със Заповед № РД-06-06-01/06.07.2016 г. на Областен управител на област Велико Търново. Дейността на съвета е насочена към повишаване на нивото на здравеопазване и подобряване на комуникацията в сферата на здравеопазването на територията на област Велико Търново.

През разглеждания период е проведено 1 заседание на 27.09.2023 г., на което членовете на съвета се запознаха с проекта на Областна здравна карта на област Велико Търново.

Проектът е изготвен от Комисия за изработване на Областната здравна карта на област Велико Търново, която проведе две заседания. В тях се включиха представители на Регионална здравна инспекция, РЗОК, регионалните колегии на Български лекарски съюз, Български зъболекарски съюз, Българската асоциация на професионалистите по здравни грижи, представителните организации за защита правата на пациентите и общинските администрации от област Велико Търново.

След проведено обсъждане на нагласите на общинските администрации от област Велико Търново по отношение на социалните услуги на областно ниво беше изготвено съвместно становище на общините от област Велико Търново по отношение на социалните услуги на областно ниво, включени в предложението за Национална карта на социалните услуги. В заседанията се включиха директора на Регионална дирекция „Социално подпомагане“ и представители на ресорните дирекции по общини.

През 2023г. Постоянната областна комисия за изпълнение на дейности и задачи, свързани с вземане на решение по целесъобразността на постъпили искания от общини за предоставяне на средства от републиканския бюджет чрез Междуведомствената комисия за възстановяване и подпомагане към Министерския съветпроведе общо 7 заседания.

На своите заседния комисията разгледа общо 32 броя искания от общините в областта за финансиране от Междуведомствената комисия за възстановяване и подпомагане към Министерския съвет /МКВП към МС/.

Всички обекти получиха подкрепително становище от Областния управител.

Областният управител през 2023 г. внесе общо 13 броя искания за финансиране от МКВП към МС, от които 5 броя искания са подновени, а 8 броя са нови искания за почистване на речните легла на основание Областната програма за планово почистване на речни участъци с намалена проводимост извън урбанизирани територии в област Велико Търново за периода 2022-2024 г.

През 2023 г. в Областна администрация на област Велико Търново беше актуализиран състава на Областната комисия „Военни паметници”.

През отчетния период е проведено едно заседания на комисията.

На заседанието е решено, областната комисия да подкрепи исканията на общините за финансиране на ремотни дейности както следва:

* Община Велико Търново – 2 броя в с. Беляковец и гр. Килифарево
* Община Павликени – 2 броя в с.Михалци и гр. Павликени;
* Община Елена – 1 брой в с. Палици;
* Община Свищов – 1 брой в гр. Свищов;
* Община Стражица – 3 броя в селата Балканци, Ново градище и Горски сеновец;
* Община Сухиндол – 1 брой в гр.Сухиндол.

Второто решение от това засидание е да се впише в областния регистър на военните паметници Паметника на 24 опълченци от Руско-Турската война 1877-1878 г. в с. Овча могила, община Свищов.

Вследствие на исканията през декември 2023 г. Министерството на отбраната е отпуснало средства за ремонт на паметници на следните общини:

* Община Стражица – 4 822 лв.;
* Община Павликени – 3 358 лв.;
* Община Сухиндол – 4 000 лв.

Съставът и функциите на **Областния съвет по сигурност** са съобразени с разпоредбите на Закона за изменение и допълнение на Закона за отбраната и въоръжените сили на Република България.

През месец септември 2023 г. е актуализирана заповедта на Областния управител за сформиране на Областен съвет по сигурност. Членовете са запознати с функционалните им задължения за мирно и военно време.

През отчетния период през месец февруари Областна администрация участва в заседания за кибер защита и кръгла маса във връзка със сигурността, които се проведоха в НВУ „Васил Левски“.

През 2023 г. продължи работата си създаденият Областен координационен център във връзка с кризата в Украйна,който да координира взаимодействието между държавните органи и местната власт за осигуряване на институционална подкрепа по отношение на здравеопазване, социално подпомагане, образование, трудова заетост и други възникнали нужди във връзка с приемането на украински граждани на територията на Република България и да събира, обработва и предоставя информация за наличните ресурси за настаняването им, както и да съдейства на БЧК, НПО и граждани във връзка със събирането и предоставянето на хуманитарни помощи.

**14.2. Прилагане на механизма за мониторинг и контрол на стратегически документи.**

През 2023 г. не е извършван мониторинг и контрол на стратегически документи.

**XV. Противодействие на тероризма, организираната престъпност и корупцията и създаване на нов ред за преследване на корупцията и противодействие на престъпността.**

**15. Подобряване на координацията и взаимодействието между компетентните институции, работещи по противодействие на корупцията.**

**15.1. Изпълнение на нормативни задължения по ЗПКОНПИ**

В администрацията е създадена организация гражданите да подават сигнали за корупция, лошо управление или злоупотреба с власт, като през 2023г. сигнали в тази насока не са постъпвали.

През 2023 г. в изпълнение на задълженията, произтичащи от Закона за противодействие на корупцията и отнемане на незаконно придобитото имущество /ЗПКОНПИ/, пред органа по назначаване, а именно Областен управител, са подадени общо 27 броя декларации по чл. 35, ал. 1 от ЗПКОНПИ, както следва:

• Декларации за несъвместимост по чл. 35, ал. 1, т. 1 от ЗПКОНПИ – 5 броя декларации;

• Декларации за имущество и интереси по чл. 35, ал. 1, т. 2 от ЗПКОНПИ - 22 броя декларации;

Задължените лица по ЗПКОНПИ в Областна администрация - Велико Търново, които е следвало да подадат декларация за имущество по чл. 35, ал. 1, т. 2 от ЗПКОНПИ за 2023 г. в срок до 15 май 2023 г. са 22 на брой.

В изпълнение на разпоредбата на чл. 3, ал. 8 от Наредбата за организацията и реда за извършване на проверка на декларациите и установяване конфликт на интереси, със Заповед № РД 01-05-56/01.11.2018 г. на Областен управител на област Велико Търново е сформирана комисия за проверка на декларациите за имущество и интереси по чл. 35, ал. 1 от ЗПКОНПИ. В изготвеният от комисията доклад за извършената проверка на подадените от задължените лица декларации през 2023 г. е констатирано, че всички задължени лица са подали изискуемите декларации в срок и не са констатирани нарушения.

В администрацията през отчетния период не са постъпвали сигнали по реда на чл. 6 ал. 1 от Наредбата за организацията и реда за извършване на проверка на деклрациите и за установяване на конфликт на интереси.

**15.2. Създаване на условия за превенция и противодействие на корупцията**

През 2023 г. Областна администрация Велико Търново в своята дейност продължава да се стреми към прозрачност на управленските процеси и при предоставянето на публичните услуги.

Предоставянето на административни услуги в Областна администрация Велико Търново е организирано на принципа „едно гише”, което ограничава прекия контакт между потребителя на услугата и служителя и намалява риска от корупционни действия.

Създаден е публичен регистър на подадените декларации по чл. 35, ал. 1 от Закона за противодействие на корупцията и за отнемане на незаконно придобитото имущество от служителите на Областна администрация Велико Търново.

През годината няма постъпили сигнали за корупционни действия до Областния обществен съвет за превенция и противодействие на корупцията в област Велико Търново.

Създадена е Среда на обществена нетърпимост към корупцията, като за целта на входа на административната сграда е поставена кутия за сигнали за корупция и в сайта на администрацияна и в центъра за административно обслужване е на разположение анкетно проучване за мнението на гражданите по въпроса за корупцията в публичните институции.

През 2023 г. няма постъпили сигнали, свързани с корупционни практики и също така 100% от анкетираните потребители са отговорили, че не са били свидетели на корупционни практики.

И през 2023 г. Областна администрация Велико Търново бе домакин и съорганизатор на Кръгла маса за представяне резултатите от изследване на Индекса на местната система за почтеност на Асоциация „Прозрачност без граници“ – ежегодно изследване на антикорупционния капацитет, роля и значение на институциите от обществения, политическия и икономически живот.

**15.3. Създаване на условия за изпълнение на задълженията по Закона за защита на лицата, подаващи сигнали или публично оповестяващи информация за нарушения (ЗЗЛПСПОИН):**

През 2023г. в изпълнение на разпоредбите на Закона за защита на лицата, подаващи сигнали или публично оповестяващи информация за нарушения (ЗЗЛПСПОИН), в сила от 04.05.2023г., в Областна администрация Велико Търново бе създаден канал за вътрешно подаване на сигнали за нарушения, възникнали в работен контекст, извършени от служител/и на Областна администрация Велико Търново. Определено е отговорно длъжностно лице, което да приема и разглежда сигналите. Информацията за реда за подаване на сигнали и образец на формуляр са публично оповестени на интернет страницата на Областна администрация Велико Търново. През 2023г. няма подадени сигнали по реда на ЗЗЛПСПОИН.

В заключение: Осъществявайки своята дейност, чрез реализиране на ефективни политики за изпълнение на определените цели, Областна администрация Велико Търново се стреми да изгради една модерна администрация, която да посреща високите очаквания на гражданите и бизнеса за качествени и достъпни обществени услуги, осигурени от компетентни служители, мотивирани за високи постижения, която предоставя по-добро и качествено обслужване на гражданите и бизнеса на територията на областта. Областна администрация съблюдава и спазва мерките и приоритетите на правителството при реализирането на секторните политики в различните области и сфери на работа. Текущо, през изминалата година, служителите са изпълнявали задълженията си за ефективно подпомагане правомощията и компетенциите на областния управител и за постигане на заложените цели от администрацията. Информацията, посочена в настоящия доклад за дейността не съдържа подробно описание на всички изпълнени задачи от Областна администрация Велико Търново, а очертава основните направления в работата на администрацията. Докладът за дейността на областна администрация Велико Търново е оповестен на интернет страницата на администрацията на адрес: https://vt.government.bg/?page\_id=2656.

28.02.2024 г.